qundao/data-zh-poetry huggingface dataset:
满庭芳
作者：龚鼎孳
朝代：明

红玉笼云，胭脂侵雪，两行撷艳惊奇。乳莺声里，香雨一庭滋。绣带留仙小立，绛霞畔、飘送琼玑。销魂处、如嗔欲笑，狂眼任纷披。珠钿芳草路，凭空十载，抛撇幽姿。那堪过天宝，再趁花期。落日华清似梦，弦索冷、妃子容衰。无情甚、东风卖眼，看杀烂柯棋。
满庭芳
作者：龚鼎孳
朝代：明
体裁：词

红玉笼云，胭脂侵雪，两行撷艳惊奇。乳莺声里，香雨一庭滋。绣带留仙小立，绛霞畔、飘送琼玑。销魂处，如嗔欲笑，狂眼任纷披。珠钿芳草路，凭空十载，抛撇幽姿。那堪过天宝，再趁花期。落日华清似梦，弦索冷、妃子容衰。无情甚，东风卖眼，看杀烂柯棋。
满庭芳 为子翥内人 箨庵西樵作
作者：龚鼎孳
朝代：明

一笑倾城，便成名士，人间何物堪怜。屏山六曲，开閤对江烟。多少三春花月，攒簇上金粉奁前。凝妆罢，披香博士，长奏衍波笺。难传嗔喜态，娇憨宛转，半笑无言。是绣窗良友，非是情缘。恰好芙蓉并蒂，鸳鸯牒、福慧双全。从今算，芳华二十，欢燕到千年。
满庭芳·为子翥内人寿，同箨庵、西樵作
作者：龚鼎孳
朝代：明
体裁：词

一笑倾城，便成名士，人间何物堪怜。屏山六曲，开阁对江烟。多少三春花月，攒簇上、金粉奁前。凝妆罢，披香博士，长奏衍波笺。难传。嗔喜态，娇憨宛转，半笑无言。是绣窗良友，非是情缘。恰好芙蓉并蒂，鸳鸯牒、福慧双全。从今算，芳华二十，欢燕到千年。
满庭芳·从友人处分得新茗少许以遗闺人用山谷韵
作者：龚鼎孳
朝代：明

箬叶云龙，银瓶风嫩，旅客魂断乡关。个侬情重，千里历风烟。忆得江谷雨，蘼芜路、早隔仙凡。今何夕、轻尝慢啜，红药正斓斑。佳人应倦绣，青灯小阁，缃轴初翻。要亲扶香影，吹上眉山。恰值珠帘半卷，芳磁送、幽韵无边。重携手，栏花莫睡，明月晚妆前。
满庭芳·从友人处分得新茗少许，以遗闺人，用山谷韵
作者：龚鼎孳
朝代：明
体裁：词

箬叶云笼，银瓶风嫩，旅客魂断乡关。个侬情重，千里历风烟。忆得春江谷雨，蘼芜路、早隔仙凡。今何夕，轻尝慢啜，红药正斓斑。佳人应倦绣，青灯小阁，缃轴初翻。要亲扶香影，吹上眉山。恰值珠帘半卷，芳磁送、幽韵无边。重携手，栏花莫睡，明月晚妆前。
满庭芳·和伯紫韵送钱葆馚舍人
作者：龚鼎孳
朝代：明

金粉才华，紫囊门第，少年意气飞扬。轻烟寒食，宫柳正飘飏。那信公车书上，连城价，犹曲陵阳。且归去，鱼湾蟹舍，云水好家乡。求羊藤萝径，开樽问字，画桨垂杨。更鲤盆馔玉，林笋排枪。八座潘舆安稳，花月下、采舞欢长。待还朝，两行莲烛，射策动君王。
满庭芳·和伯紫韵送钱葆馚舍人
作者：龚鼎孳
朝代：明
体裁：词

金粉才华，紫囊门第，意气年少飞扬。轻烟寒食，宫柳正飘飏。那信公车书上，连城价、犹屈陵阳。且归去，渔湾蟹舍，云水好家乡。求羊。藤萝径，开樽问字，画桨垂杨。更鲤盘馔玉，林笋排枪。八座潘舆安稳，花月下、綵舞欢长。待还朝，两行莲烛，射策动君王。
满庭芳·季弟孝积生辰宴集
作者：龚鼎孳
朝代：明
体裁：词

明月故乡，白头兄弟，欢场又是离筵。黄花紫蟹，风物自年年。四壁图书潇洒，那更说、问舍求田。坐中客，连车结驷，千里诵豪贤。吾衰今已甚，芳樽翠袖，牵率周旋。算侯封相印，不换诗篇。让汝青云事业，乌衣巷、簪笏盈前。还相约，五湖烟水，妻子鹿门仙。
满庭芳·季弟孝积生辰宴集
作者：龚鼎孳
朝代：明

明月故乡，白头兄弟，欢场又是离筵。黄花紫蟹，风物自年年。四壁图书潇洒，那更说。问舍求田。坐中客，连车结驷，千里诵豪贤。吾衰今已甚，芳樽翠袖，牵率周旋。算侯封相印，不换诗篇。让汝青云事业，乌衣巷，簪笏盈前。还相约，五湖烟水，妻子鹿门仙。
满庭芳·雨中花叹和吴修蟾韵
作者：龚鼎孳
朝代：明

绿剪裙腰，红销眉晕，恰听莺啭空阶。海棠愁重，罗幄暂徘徊。那更帘钩烛午，销魂雨、陡地惊摧。无聊甚，年年花语，多半怨春来。长生私誓后，当风羯鼓，燕恼蜂猜。问亭亭香影，扫尽还开。竟似离云万叠，南浦约、经岁才回。殷勤嘱，朱楼意懒，无力踏青苔。
满庭芳·雨中花叹，和吴修蟾韵
作者：龚鼎孳
朝代：明
体裁：词

绿剪裙腰，红销眉晕，恰听莺啭空阶。海棠愁重，罗幄暂徘徊。那更帘钩烛午，销魂雨、陡地惊摧。无聊甚，年年花语，多半怨春来。长生私誓后，当风羯鼓，燕恼蜂猜。问亭亭香影，埽尽还开。竟似离云万叠，南浦约、经岁才回。殷勤嘱，朱楼意懒，无力踏青苔。
满江红 其一 和绛云见赠韵
作者：龚鼎孳
朝代：明
体裁：词

伯仲齐名，论著作、吾当束手。六代后、江左清文，飞花拂柳。貂蝉竟剩青毡债，鹔鹴莫贳成都酒。慨秦川、公子正飘蓬，无林薮。五丝锦，冰蚕绣。五凤阁，丹霞构。见堵墙落笔，顿倾朝右。银汉已过蟾兔夕，玉河甫歇蛟龙斗。但除君、偕饮复偕歌，三缄口。
满江红 其一 拜岳鄂王墓敬和原韵
作者：龚鼎孳
朝代：明

铁骑春寒，英雄恨、何时始歇。对万古、日飞潮射，抗忠比烈。玉剑气横难度水。灵旗夜卷朱仙月。念青衣、毳帐是何人，关情切。金牌愤，风波雪。社稷事，东窗灭。叹一堆黄土，河山顿缺。五国冰长封马角，九天雨又吹龙血。忆当年，壮发怒云高，摇双阙。
满江红 其二 和纬云见赠韵
作者：龚鼎孳
朝代：明
体裁：词

笺擘芙蓉，略点染、粉堆金簇。髣髴是、雁排锦柱，龙吟豪竹。长啸不除湖海气，清谈自带烟霞福。有东风、寒食汉宫诗，金闺读。花前饮，人如玉。星下醉，天为烛。高歌吾老矣，空摩双目。谁信倚风巴里调，换来一斛珍珠曲。倩火攻、奇策更先登，难兄续。
满江红·为孙秋我新纳姬人催妆和韵
作者：龚鼎孳
朝代：明

粉井香天，算唯许、何郎窃近。翠亭亭、菱铜斜倚，扑堆可憎。玳瑁衙排花仗拥，鸳鸯牒押红泥衬。靠雕栏、活现海棠丝，东风幸。遮不稳，将灯倩。兜不起，羞人问。乍流苏蟢子，双吹檀晕。犀帖燕冲兰梦小，银瓶麝裹薇浆嫩。笑玉人、几许未销魂从今定。
满江红·为孙秋我新纳姬人催妆和韵
作者：龚鼎孳
朝代：明
体裁：词

粉井香天，算惟许、何郎窃近。翠亭亭、菱铜斜倚，扑堆可憎。玳瑁衙排花仗拥，鸳鸯牒押红泥衬。靠雕栏、活现海棠丝，东风幸。遮不稳，将灯倩。兜不起，羞人问。乍流苏嬉子，双吹檀晕。犀帖燕冲兰梦小，银瓶麝里薇浆嫩。笑玉人、几许未销魂，从今定。
满江红·其二
作者：龚鼎孳
朝代：明

笺擘芙蓉，略点染、粉堆金簇。仿佛是、雁排锦柱，龙吟豪竹。长啸不除湖海气，清谈自带烟霞幅。有东风、寒食汉宫诗，金闺读。花前饮，人如玉。星下醉，天为烛。高歌吾老矣，空摩双目。谁信倚风巴里调，换来一斛珍珠曲。倩火攻、奇策更先登，难兄续。
满江红·吊林和靖先生墓用吕居仁幽居韵
作者：龚鼎孳
朝代：明

薇圃芝岑，分幽派、孤山一曲。碧乱剪、此乡如画，鹤天梅屋。度阁松云炊午饭，绕溪香雪飘寒玉。姿登临、信宿辄忘归，苔阶绿。无官职，东篱菊。有主客，王猷竹。竟廉花立柳，涧林无辱。西禅东封何限事，灌园卖药生涯足。我欲扶、残醉访高坟，春鸥熟。
满江红·吊林和靖先生墓，用吕居仁幽居韵
作者：龚鼎孳
朝代：明
体裁：词

薇圃芝岑，分幽派、孤山一曲。碧乱剪、此乡如画，鹤天梅屋。度阁松云炊午饭，绕溪香雪飘寒玉。恣登临、信宿辄忘归，苔阶绿。无官职，东篱菊。有主客，王猷竹。竟廉花立柳，涧林无辱。西禅东封何限事，灌园卖药生涯足。我欲扶、残醉访高坟，春鸥熟。
满江红·和绛云见赠韵
作者：龚鼎孳
朝代：明

伯仲齐名，论著作、吾当束手。六代后、江左清文，飞花拂柳。貂蝉竟剩青毡债，鹔鹴莫贳成都酒。慨秦川、公子正飘蓬，无林薮。五丝锦，冰蚕绣。五凤阁，丹霞构。见堵墙落笔，顿倾朝右。银汉已过蟾兔夕，玉河甫歇蛟龙斗。但除君、偕饮复偕歌，三缄口。笺擘芙蓉，略点染、粉堆金簇。仿佛是、雁排锦柱，龙吟豪竹。长啸不除湖海气，清谈自带烟霞幅。有东风、寒食汉宫诗，金闺读。花前饮，人如玉。星下醉，天为烛。高歌吾老矣，空摩双目。谁信倚风巴里调，换来一斛珍珠曲。倩火攻、奇策更先登，难兄续。
满江红·拜于忠肃公墓，用岳鄂王韵
作者：龚鼎孳
朝代：明
体裁：词

万里神州，当公世、三光几歇。奉社稷、仰回天步，义声霆烈。翠辇不移螭陛草，丹心长照龙堆月。置死生、成败付苍穹，孤忠切。弓鸟恨，须臾雪。徐石辈，纷纭灭。视大名诸葛，旂常无缺。策定抗辞灵武赏，事完补洒攀车血。使非公、毋论夺门功，谁陵阙。
满江红·拜岳鄂王墓敬和原韵
作者：龚鼎孳
朝代：明

铁骑春寒，英雄恨、何时始歇。对万古、日飞潮射，抗忠比烈。玉剑气横难度水。灵旗夜卷朱仙月。念青衣、毳帐是何人，关情切。金牌愤，风波雪。社稷事，东窗灭。叹一堆黄土，河山顿缺。五国冰长封马角，九天雨又吹龙血。忆当年，壮发怒云高，摇双阙。万里神州，当公世、三光几歇。奉社稷、仰回天步，义声霆烈。翠辇不移螭陛草，丹心长照龙堆月。置死生、成败付苍穹，孤忠切。弓鸟恨，须臾雪。徐石辈，纷纭灭。视大名诸葛，旂常无缺。策定抗辞灵武赏，事完补洒攀车血。使非公、毋论夺门功，谁陵阙。
满江红·拜岳鄂王墓，敬和原韵
作者：龚鼎孳
朝代：明
体裁：词

铁骑春寒，英雄恨、何时始歇。对万古、日飞潮射，抗忠比烈。玉剑气横南渡水，灵旗夜卷朱仙月。念青衣、毳帐是何人，关情切。金牌愤，风波雪。社稷事，东窗灭。叹一堆黄土，河山顿缺。五国冰长封马角，九天雨又吹龙血。忆当年、壮发怒云高，摇双阙。
漫兴二首同友人戏作·其一
作者：龚鼎孳
朝代：明
体裁：五言律诗

大道垂杨骑，飞扬侠少前。开灯初进酒，骑马似乘船。月好重阳夜，花繁四十弦。兴来过赵李，鄠杜一鸣鞭。
漫兴二首同友人戏作·其二
作者：龚鼎孳
朝代：明
体裁：五言律诗

斗室银灯合，春风锦瑟前。乌栖城上曲，鱼戏叶边船。重碧斟羔酒，轻红擘凤弦。最怜花落夜，狭巷有垂鞭。
潞河登舟口号四绝·其一
作者：龚鼎孳
朝代：明
体裁：七言绝句

暮云寒角九河秋，去国翻成万里游。寄语玉关诸逐客，故人身已属扁舟。
潞河登舟口号四绝·其三
作者：龚鼎孳
朝代：明
体裁：七言绝句

殷勤牵辙故人情，金马回翔万事轻。上帝夜来翻谪籍，天风吹堕五羊城。
潞河登舟口号四绝·其二
作者：龚鼎孳
朝代：明
体裁：七言绝句

纷纷鹓鹭日华东，腐鼠何当吓远鸿。鹤唳几人春梦破，尚嫌鲈鲙冷秋风。
潞河登舟口号四绝·其四
作者：龚鼎孳
朝代：明
体裁：七言绝句

持节何殊拂袖年，青门祖帐蔼群贤。长安国手纷棋局，救败还争一着先。
濛�道中
作者：龚鼎孳
朝代：明
体裁：五言律诗

霁景丹崖翳，惊泷黑浪奔。石皴牢置屋，树密小团村。古驿兵旗闪，空江盗气尊。看山多亦倦，高卧藉微暄。
濮源宫坊见慰谪官和韵四首·其一
作者：龚鼎孳
朝代：明
体裁：七言律诗

天高原不废狂言，经岁寒蝉负至尊。投杼敢疑三事力，蹴刍终恃九重恩。官如柳下宜频黜，直在麻中岂独存。惭愧救时王景略，立谈慷慨虱曾扪。
濮源宫坊见慰谪官和韵四首·其三
作者：龚鼎孳
朝代：明
体裁：七言律诗

苍藤月过石床閒，邻巷春灯夜启关。学士银鱼犹物外，野夫鸥鸟竟人间。盍簪词赋凌仙掌，看镜勋名付晓鬟。鼎足延登公等事，江湖先许倦飞还。
濮源宫坊见慰谪官和韵四首·其二
作者：龚鼎孳
朝代：明
体裁：七言律诗

列柏难追劲草寒，风雷一夕雉罗宽。孤踪幸逭同文狱，薄宦犹留神武冠。道有龙蛇兼出处，身偕花竹问平安。狂来僭学金门客，支枕南荣日几竿。
濮源宫坊见慰谪官和韵四首·其四
作者：龚鼎孳
朝代：明
体裁：七言律诗

敢将却辇竞昭阳，团扇风烟已饱尝。丹地世容龙卧稳，青松交向雀罗长。赐书东第金昆盛，飞盖南宫玉笋香。屈宋自怜骖乘晚，每因授简一升堂。
濮源携具过遂初斋中言别重送二首·其一
作者：龚鼎孳
朝代：明
体裁：七言律诗

望衡穷巷共斜阳，别路愁看拥骕骦。藜榻话深人薄醉，柳花霜捲鬓同苍。天怜黄鹄三春聚，梦去青灯万里长。为爱能诗何水部，秦州句就报西堂。
濮源携具过遂初斋中言别重送二首·其二
作者：龚鼎孳
朝代：明
体裁：七言律诗

欲去还停白玉珂，暂归鸟不避张罗。陇梅曲奏江春转，岳色晴分掌露多。朝省十年留剑舄，生徒四座盛弦歌。李寻正洒忧时泪，勿恋东湖旧钓蓑。
灯夕饮李湘北太史斋中·其一
作者：龚鼎孳
朝代：明
体裁：七言律诗

灯火论文旧酒楼，清狂裘马不须愁。恼人花又开韦曲，弹泪歌谁说杜秋。雪过传柑千嶂霁，身拚秉烛一春游。长期海甸销金角，玉管银罂坐两头。
灯夕饮李湘北太史斋中·其二
作者：龚鼎孳
朝代：明
体裁：七言律诗

铜街虬箭出龙楼，胜日烟花醉不愁。从此好春连上巳，可容圆月让中秋。五侯鲭合星桥宴，十日酺欢帝里游。人坐玉堂天似水，急呼莲炬照词头。
灯屏词次牧斋先生韵
作者：龚鼎孳
朝代：明

珠帘锦瑟事依稀，红泪抛残金缕衣。曾记五侯春宴罢，花前被酒玉骢归。楼阁凭将结绮猜，留仙裙带斗春来。汉宫蜡烛传铜雀，不逐昆明劫火回。开元法曲梦华遥，肠断春云度玉箫。宝马香车今夕动，几人回首杜鹃桥。
灯屏词次牧斋先生韵·其二
作者：龚鼎孳
朝代：明

楼阁凭将结绮猜，留仙裙带斗春来。汉宫蜡烛传铜雀，不逐昆明劫火回。
灯屏词次钱牧斋先生韵同古古仲调·其一
作者：龚鼎孳
朝代：明
体裁：七言绝句

碧落红墙一派斜，蕊珠宫阙近银纱。春寒谁擪天街笛，半夜齐开玉树花。
灯屏词次钱牧斋先生韵同古古仲调·其七
作者：龚鼎孳
朝代：明
体裁：七言绝句

绣佛名香去不回，春人春日罢登台。锦屏看遍吹箫女，可似姗姗佩影来。
灯屏词次钱牧斋先生韵同古古仲调·其三
作者：龚鼎孳
朝代：明
体裁：七言绝句

月地云阶夜色多，乘槎谁与犯明河。春风天上无华发，散作五陵蹋臂歌。
灯屏词次钱牧斋先生韵同古古仲调·其九
作者：龚鼎孳
朝代：明
体裁：七言绝句

花开得似郁金堂，剑气灯前老激昂。六曲屏风千日酒，醉眠何地不欢场。
灯屏词次钱牧斋先生韵同古古仲调·其二
作者：龚鼎孳
朝代：明
体裁：七言绝句

珠帘锦瑟事依稀，红泪抛残金缕衣。曾记五侯春宴罢，花前被酒玉骢归。
灯屏词次钱牧斋先生韵同古古仲调·其五
作者：龚鼎孳
朝代：明
体裁：七言绝句

楼阁凭将结绮猜，留仙裙带斗春来。汉宫蜡烛传铜翟，不逐昆明劫火回。
灯屏词次钱牧斋先生韵同古古仲调·其八
作者：龚鼎孳
朝代：明
体裁：七言绝句

桂树轮开乌鹊枝，玉河宫柳渐纷披。夜珠的烁沧江上，洗尽萧条宋玉词。
灯屏词次钱牧斋先生韵同古古仲调·其六
作者：龚鼎孳
朝代：明
体裁：七言绝句

拂水琴樽散落霞，凤池才子叹长沙。殷勤玉漏金樽里，易看朱栏紫陌花。
灯屏词次钱牧斋先生韵同古古仲调·其十
作者：龚鼎孳
朝代：明
体裁：七言绝句

花底钞诗问小胥，夜阑犹自指参旗。银釭风剪铜龙急，彩燕争教续五丝。
灯屏词次钱牧斋先生韵同古古仲调·其十一
作者：龚鼎孳
朝代：明
体裁：七言绝句

开元法曲梦华遥，肠断春云度玉箫。宝马香车今夕动，几人回首杜鹃桥。
灯屏词次钱牧斋先生韵同古古仲调·其四
作者：龚鼎孳
朝代：明
体裁：七言绝句

菡萏浮光夜插天，金枝能揽铁龙眠。千层宝网交华雾，织就青春又一年。
点绛唇·咏草，追和林和靖韵
作者：龚鼎孳
朝代：明
体裁：词

帘外河桥，绿围裙带无人主。绣鞯行处。踏碎梨花雨。目送春山，南浦烟光暮。牵春去。柔肠无数。苏小门前路。
点绛唇·寿傅太宰八十
作者：龚鼎孳
朝代：明
体裁：词

山阜冈陵，巍然恒岳称天柱。去天尺五。傅说为霖雨。节庆生申，太史占星聚。笙歌度。锦堂香雾。新月银钩吐。
点绛唇·寿傅太宰八十
作者：龚鼎孳
朝代：明

山阜冈陵，巍然恒岳称天柱。去天尺五，傅说为霖雨。节庆生申，太史占星聚。笙歌度，锦堂香雾，新月银钩吐。
点绛唇·春闺追和何籀韵
作者：龚鼎孳
朝代：明

菱镜堆烟，黛螺过午犹慵扫。荼蘼开了。衣桁杨花小。识字鹦哥，婉转相排调。愁多少。玉钩萦抱。羞见红兰老。
点绛唇·春闺，追和何籀韵
作者：龚鼎孳
朝代：明
体裁：词

菱镜堆烟，黛螺过午犹慵扫。荼蘼开了。衣桁杨花小。识字鹦哥，宛转相排调。愁多少。玉钩萦抱。羞见红兰老。
烂柯太守行为冷心棻寿
作者：龚鼎孳
朝代：明
体裁：古风

烂柯太守青霞客，金芝瑶草纷朱戟。飞虹百丈下丹梯，化作彩毫人辟易。一朝谢郡来西泠，饱饮湖光千顷碧。晨披雪碗水晶帘，暮敲石鼓琅玕席。乘春召客上湖船，湖上落花翻绮筵。酒阑携手踏花去，放鹤一亭春可怜。桥头香杜牵衣久，苏小门前正杨柳。徘徊落日万山青，渔艇同穿孤屿口。隔岸平喧画桨烟，移船复进金尊酒。兴酣襆被不还家，顿令客散明星后。我在湖干历春夏，曾见荷开又荷谢。钱塘箫鼓限游人，迫暝入城争蹈藉。始信相传语非谬，但有花朝无月夜。公独幡然雪此言，百年歌舞成清暇。昨日邀我真实斋，雨馀万绿摇空阶。绕墙紫凤森幽竹，闭阁午蝉鸣古槐。弹棋四壁松涧静，投壶两行云锦排。盘桓不知日既夕，主人韵事沾吾侪。绣屏金字谁者词，衢中父老羊公碑。进前起舞为公寿，曰长夏初皇览期。冰桃雪藕六月盛，素丝玉尺千年垂。神仙井灶使君得，却遣福地消疮痍。我见惊喜转相语，借公玉斝行芳醑。千秋四海乐未央，况有吾徒共羁旅。昔者公在春明门，荐书焜耀翔天阍。甘泉诸贵竞倒履，意气碣石风雷吞。座中何人号伧父，笑谈往往横城府。焚琴按剑徒尔为，抱璧屹然竟睨柱。此物亦致中山箧，败意宁堪哙等伍。鸡肋名甘弹指弃，羊肠态任时贤取。督府抗章白治状，公卿动色明光上。寇恂河内岁犹争，魏尚云中绩忍忘。公行再典二千石，文章紫马风流伯。暂辞吏牒领湖山，坐见高牙腾羽翮。乃知谗夫天所托，姑欲逸公意不薄。浣花溪，草玄阁，兵争蜀道无丘壑。聊尔回翔非计左，人生亦贵多行乐。他年二十四考拂衣后，公其更采峨嵋药。
烛影摇红·吴门元夜值雨和张材甫上元韵
作者：龚鼎孳
朝代：明

花信争传，玉钩草色寒犹浅。雨丝风片殢红愁，谁记张灯宴。粉雾檀云暗卷。伴名香、银梅小苑。画桥烟瞑，酒市人归，寂寥弦管。金翠吴宫，烛龙几照朱门换。青骢纨扇忆长安，人醉雕阑远。十里香尘不断。习流年、叹长漏短。月迷江馆，客散旗亭，一行春雁。
烛影摇红·吴门元宵值雨，和张材甫上元韵
作者：龚鼎孳
朝代：明
体裁：词

花信争传，玉钩草色寒犹浅。雨丝风片殢红愁，谁记张灯宴。粉雾檀云暗卷。伴名香、银梅小苑。画桥烟暝，酒市人归，寂寥弦管。金翠吴宫，烛龙几照朱门换。青骢纨扇忆长安，人醉雕栏远。十里香尘不断。惜流年、欢长漏短。月迷江馆，客散旗亭，一行春雁。
烛影摇红·方密之索赋催妆即用其韵
作者：龚鼎孳
朝代：明

一揖芙蓉，闲情乱似春云发。凌波背立笑无声，学见生人法。此夕欢娱几许，唤新妆、佯羞浅答。算来好梦，总为今番，被它猜杀。婉转菱花，眉峰小映红潮发。香肩生就靠檀郎，睡起还凭榻。记取同心带子。双双绾、轻绡尺八。画楼南畔，有分鸳鸯，预凭锦札。
烛影摇红·方密之索赋催妆，即用其韵
作者：龚鼎孳
朝代：明
体裁：词

一揖芙蓉，閒情乱似春云发。淩波背立笑无声，学见生人法。此夕欢娱几许。唤新妆、佯羞浅答。算来好梦，总为今番，被他猜杀。宛转菱花，眉峰小映红潮发。香肩生就靠檀郎，睡起还凭榻。记取同心带子。双双绾、轻绡尺八。画楼南畔，有分鸳鸯，预想锦札。
熊宗玉太史以素卷索拙书因成一律报之
作者：龚鼎孳
朝代：明
体裁：七言律诗

寒色空阶急雨初，枕边独树正扶疏。谁持藜阁芸香纸，误索蓬窗薤叶书。七泽三湘才总擅，僧弥法护古难如。心输英妙飞腾日，车骑能来问谪居。
熊雪岩之杭严观察故人胡彦远在部内因及之
作者：龚鼎孳
朝代：明
体裁：七言律诗

绣衣霄汉下朱斿，吴越烟霞拥节收。朝议筹兵先海徼，南天问俗省徵求。铁幢弩控鲸潮转，铃阁诗成锦树秋。部内旧闻高隐在，褰帷有暇访羊裘。
燕邸人日用杜韵怀秋岳
作者：龚鼎孳
朝代：明
体裁：五言律诗

雪后逢人日，天涯改岁时。城云晴自湿，江鲤冻仍迟。春入中吴盛，情馀罢酒悲。别来诗兴健，清梦绕朱丝。
燕邸秋怀和朱玉籀韵八首·其一
作者：龚鼎孳
朝代：明
体裁：七言律诗

衰柳长安古道赊，西风一夜客愁加。魂摇落日楼头笛，梦湿寒云白下花。万里秋声兼战鼓，千山兵气隐悲笳。故乡井灶今馀几，目断中原过雁斜。
燕邸秋怀和朱玉籀韵八首·其七
作者：龚鼎孳
朝代：明
体裁：七言律诗

閒阶碧露敛残熇，裘敝难支暮与朝。经乱梦如春后草，怀人眉锁雨前蕉。饥驱自觉秋腰减，病剧应无素手招。惭愧东方徒索米，故园今已罢耕樵。
燕邸秋怀和朱玉籀韵八首·其三
作者：龚鼎孳
朝代：明
体裁：七言律诗

谁将孤剑倚秋峰，午夜心惊长乐钟。绝塞人难誇射虎，梁园士已废雕龙。奕惟袖手谈皆好，火欲燃薪寐正浓。努力将军歌舞地，隔河笑指最高烽。
燕邸秋怀和朱玉籀韵八首·其二
作者：龚鼎孳
朝代：明
体裁：七言律诗

秋到西山暮霭凝，支颐无复宦情增。当杯狂许宽文网，避世居难卜武陵。千邑为墟谁豢虎，十年误国有苍鹰。梦馀回首乡关改，王粲楼高未忍登。
燕邸秋怀和朱玉籀韵八首·其五
作者：龚鼎孳
朝代：明
体裁：七言律诗

战场读罢掩啼痕，画戟争传帅府尊。谁唱大风思草泽，独留荒月照花门。军中苜蓿秋偏瘦，乱后荆榛鬼不存。忍死健儿还借一，莫因野哭但销魂。
燕邸秋怀和朱玉籀韵八首·其八
作者：龚鼎孳
朝代：明
体裁：七言律诗

偃蹇高斋拥百城，苦吟意匠亦经营。郁轮袍自羞摩诘，南舍禅何损步兵。天下疮痍思国手，吾曹出处畏虚声。深秋也染文园渴，狗监难教识姓名。
燕邸秋怀和朱玉籀韵八首·其六
作者：龚鼎孳
朝代：明
体裁：七言律诗

小草风尘信马蹄，兔柴三径乱烟迷。青毡失后留长铗，白雁回时听晓鼙。缓带已无羊叔子，悲秋空有庾征西。高歌燕市逢年少，一曲离愁语渐低。
燕邸秋怀和朱玉籀韵八首·其四
作者：龚鼎孳
朝代：明
体裁：七言律诗

空庭月色镜中涵，落叶秋风战已酣。江驿梅才传蓟北，小山桂早发淮南。读骚有暇耽高枕，画黛无人学远岚。斗室萧然生事拙，鬓毛何福点朝簪。
爵沈郎玉卿题便面·其一
作者：龚鼎孳
朝代：明
体裁：七言绝句

海棠落尽柳花飘，花底何人度玉箫。自倚碧栏杆畔立，垂杨不及沈郎腰。
爵沈郎玉卿题便面·其三
作者：龚鼎孳
朝代：明
体裁：七言绝句

红豆新翻金缕衣，画梁高遏彩云飞。开元铃歇龟年散，塞北江南此调稀。
爵沈郎玉卿题便面·其二
作者：龚鼎孳
朝代：明
体裁：七言绝句

罗带回风不动尘，留仙一曲绮筵春。扶来七宝蓬花步，我见犹怜是美人。
爵沈郎玉卿题便面·其五
作者：龚鼎孳
朝代：明
体裁：七言绝句

一别横塘油壁车，几年弦管杂飞沙。因君却忆西陵路，苏小门前红藕花。
爵沈郎玉卿题便面·其六
作者：龚鼎孳
朝代：明
体裁：七言绝句

雕笼鹦鹉闭芳年，玉树明镫宛转前。名下易增沦落恨，子山词赋已风烟。
爵沈郎玉卿题便面·其四
作者：龚鼎孳
朝代：明
体裁：七言绝句

吴阊风调数王郎，醉卧燕姬锦瑟傍。今日流莺芳树外，春风又送郁金香。
牧斋先生及同学诸子枉送燕子矶月下集饮口号四首·其一
作者：龚鼎孳
朝代：明
体裁：七言绝句

落叶满山江水明，玉笙霜急坐深更。难堪星外孤鸿过，万里征人罢酒情。
牧斋先生及同学诸子枉送燕子矶月下集饮口号四首·其三
作者：龚鼎孳
朝代：明
体裁：七言绝句

空天苍翠下鸣弦，月共人围老树边。满眼山川留客醉，夜潮犹似系归船。
牧斋先生及同学诸子枉送燕子矶月下集饮口号四首·其二
作者：龚鼎孳
朝代：明
体裁：七言绝句

客心不共大江流，重为秋山补胜游。惆怅月寒歌吹发，阳关送到隔宵愁。
牧斋先生及同学诸子枉送燕子矶月下集饮口号四首·其四
作者：龚鼎孳
朝代：明
体裁：七言绝句

故园风露暂沾衣，独立苍茫问钓矶。何事玉笳沙碛冷，遨人偏让雁南飞。
玉人歌·再和其年韵同前
作者：龚鼎孳
朝代：明

花月事。忆东风楼角，落红满地。玉箫金管，记取多情未。一团香雪漫天坠，做弄勾魂意。恨年时、小别千山，暂游万里。婀娜谁家子。向五陵年少，傲他车骑。水剪秋眸，生就和花死。明灯今夜垂芳穗，人坐浓香里。藉三眠，绾髻半抛还倚。
玉人歌·再和其年韵，同前
作者：龚鼎孳
朝代：明
体裁：词

花月事。忆东风楼角，落红满地。玉箫金管，记取多情未。一团香雪漫天坠，做弄勾魂意。恨年时、小别千山，暂游万里。婀娜谁家子。向五陵年少，傲他车骑。水剪秋眸，生就和花死。明灯今夜垂芳穗，人坐浓春里。藉三眠、绾髻半抛还倚。
玉叔自铨曹出观察陇西·其一
作者：龚鼎孳
朝代：明
体裁：七言律诗

河桥杨柳折残时，又见寒飙捲塞旗。燕市乍看稀白雪，楚宫终古忌微辞。赋成执戟双旌远，事到伤弓举国疑。应是秦州好风景，五笳吹送杜陵诗。
玉叔自铨曹出观察陇西·其三
作者：龚鼎孳
朝代：明
体裁：七言律诗

乱后论文共酒垆，十年清梦半江湖。波澜喜接曹公子，萧瑟重怜宋大夫。冰湛玉壶留启事，花翻羌笛拥征途。心知班传雄图在，无那应刘旅兴孤。
玉叔自铨曹出观察陇西·其二
作者：龚鼎孳
朝代：明
体裁：七言律诗

斜日愁登郭隗台，鸣珂霜压渭城杯。骊驹人渐中原老，鸿雁春从陇右回。名重转因官避世，途穷惟仗帝怜才。宫云勿讶仙盘隔，高掌芙蓉二华开。
玉叔自铨曹出观察陇西·其四
作者：龚鼎孳
朝代：明
体裁：七言律诗

中朝部党各纷纭，履尾馀波一溅君。风义西州真皎日，宾朋东阁亦浮云。难忘短筑愁中醉，忍见幽桐爨下焚。渭树不遮春望眼，几时宣室慰离群。
玉女摇仙佩·中秋至都门距南鸿初来适周岁矣用柳耆卿佳人韵志喜
作者：龚鼎孳
朝代：明

青天万里，忽下檀云，送到虬幢鲛缀。六代金霞，三春莺粉，拾得有情佳丽。便倩秋蟾比。怪年年碧海，成双非易。尽畴昔、罗裙画簟。无数销魂见面都已。相逢恰今宵，一世团圞花明月媚。兼有九霄玉佩，五夜香炉，好景安容抛弃。斗帐雾浓，珠绦丝热，柳毅龙宫输美。紫幄同同心，倚任消受南国，知名才艺。那忍忘、灯前却扇，笛边沽酒、上楼欢意。三生誓。玄霜碾入鹣鹣被。
玉女摇仙佩·中秋至都门，距南鸿初来适周岁矣，用柳耆卿佳人韵志喜
作者：龚鼎孳
朝代：明
体裁：词

青天万里，忽下檀云，送到虬幢鲛缀。六代金霞，三春莺粉，拾得有情佳丽。便倩秋蟾比。怪年年碧海，成双非易。尽畴昔、罗裙画簟，无数销魂，见面都已。相逢恰今宵，一世团栾，花明月媚。兼有九霄玉佩，五夜香垆，好景安容抛弃。斗帐雾浓，珠绦丝热，柳毅龙宫输美。紫幄同心倚。任消受南国，知名才艺。那忍忘、灯前却扇，笛边沽酒，上楼欢意。三生誓。玄霜碾入鹣鹣被。
玉少七夕初度叠寿仲调韵
作者：龚鼎孳
朝代：明
体裁：七言律诗

花月雷塘被酒馀，青云才子已高车。扬雄赋合陪雕辇，孝绰名宁藉秘书。碧汉双星明锦绮，清宵二酉足畋渔。千寻风概千秋业，吾道其南望不虚。
玉山舟行趋饶江·其一
作者：龚鼎孳
朝代：明
体裁：五言律诗

危湍恒百折，江雨密寒晨。溪急云冲杵，舟喧石负人。凄阴游目换，征旅短篷亲。箐岭频南望，飘摇愧此身。
玉山舟行趋饶江·其一
作者：龚鼎孳
朝代：明
体裁：七言律诗

径转峰回失远洲，扁舟欹侧坐牵愁。云移石壁寒笼日，梦稳渔矶曲枕流。山县市荒稀泛蚁，空江笛细不惊鸥。遥怜吴苑风花早，海国春归万里楼。
玉山舟行趋饶江·其二
作者：龚鼎孳
朝代：明
体裁：七言律诗

乱苇寒沙断客魂，鸣鸡咿轧水车喧。地经层嶂天疑黑，峡斗中流浪即翻。白昼弓刀防伏虎，孤舟江国伴啼猿。凄凉野饭虚葵藿，何似田家老瓦盆。
玉山舟行趋饶江·其二
作者：龚鼎孳
朝代：明
体裁：五言律诗

幸少风涛犯，盘涡险亦偏。竹篙盈尺水，桐甑一舟烟。叶摘生柴湿，茶分急雨煎。榜人蓑笠外，兵甲尚年年。
玉山道中·其一
作者：龚鼎孳
朝代：明
体裁：五言律诗

此地吴天阔，题书驿路中。山疑遥黛碧，愁耐晓灯红。残醉村茶送，乡心浙水通。苍苍烟雾息，飞鸟又长空。
玉山道中·其三
作者：龚鼎孳
朝代：明
体裁：五言律诗

闻道金鸡岭，年年蝮虎盘。经行唯碧树，安稳胜层滩。小市霜蔬饱，前朝石碣寒。百忧披豁尽，真自爱林峦。
玉山道中·其二
作者：龚鼎孳
朝代：明
体裁：五言律诗

白日埋峰顶，高低万绿屯。江山留晚暮，烽火漏烧燔。地气喧征裌，人烟定旅魂。眼看负戴者，来往熟戎轩。
玉山道中·其四
作者：龚鼎孳
朝代：明
体裁：五言律诗

再有青岩路，天风响乱松。亭亭回野鹘，一一捲苍龙。翠入茅檐合，云浮远塔浓。前山飞急雨，愁湿暮天钟。
玉峡驿·其一
作者：龚鼎孳
朝代：明
体裁：五言律诗

奇峰森倚伏，古驿破荒凉。夕气冲波迥，江烟划壁长。城欹沙吐堞，峡断翠横梁。万室休兵日，探幽或此乡。
玉峡驿·其二
作者：龚鼎孳
朝代：明
体裁：五言律诗

槎材争鸟道，蒙密隐猿啼。独石支桥曲，丛篁触缆低。烧残惊猎火，廛缩感征鼙。回首苍崖割，双衔落照西。
玉烛新·上元狱中寄忆
作者：龚鼎孳
朝代：明
体裁：词

天街风定后。想画鼓云繁，绛笼星就。虎城豹柝，轻烟外、逗出铜龙春漏。侯家锦毯，醉不了、珠场花候。谁信道、青鬓孤臣，今宵雪霜盈袖。依稀烛下屏前，有翠靥绡衣，月明安否。小眉应斗。恨咫尺、不见背灯人瘦。香柔粉秀。猛伴得、英雄搔首。千古意、惟许冰丝，平原对绣。
玉烛新·上元狱中寄忆
作者：龚鼎孳
朝代：明

天街风定后。想画鼓云繁，绛龙星就。虎城豹柝，轻烟外、逗出铜龙春漏。侯家锦毯，醉不了、珠场花候。谁信道、青鬓孤臣，今宵雪霜盈袖。依稀烛下屏前，有翠靥绡衣，月明安否？小眉应斗。恨咫尺、不见背灯人瘦。香柔粉秀。猛伴得、英雄骚首。千古意、唯许冰丝，平原对绣。
王伊人大行南归省觐·其一
作者：龚鼎孳
朝代：明
体裁：七言律诗

京雒尘中一客归，千山凉报薜萝衣。频看别酒心疑醉，才话扁舟梦欲飞。乌鹊星移高树出，鲈鱼计就早秋稀。碧霄清湛梧桐露，长傍人间爱日晖。
王伊人大行南归省觐·其二
作者：龚鼎孳
朝代：明
体裁：七言律诗

长河过雨动鸥群，沙碛鸿归处处闻。吹角暮寒燕市月，鸣榔天阔太行云。风波世事江关急，南北军储庙算分。早晚甘泉思扈从，仲宣词赋正缤纷。
王安又返宛陵
作者：龚鼎孳
朝代：明
体裁：七言律诗

敬亭云气正高秋，失意还家当薄游。才子名应逢按剑，深闺梦喜罢登楼。江山倚棹仍青眼，花月摊书恰并头。躧马未须誇出塞，且留镂管伴银钩。
王寿格司李盛年弃官归元亮每言其高致为一诗赠之
作者：龚鼎孳
朝代：明
体裁：七言律诗

陶公四十能归去，更早投簪世所稀。说汝风流须栎老，侧身天地几柴扉。文章气压莲华掌，勋业心閒薜荔衣。应笑金门衰懒客，饱看蔡泽尽轻肥。
王山长孝廉以三诗索和勉赋为别·其一
作者：龚鼎孳
朝代：明
体裁：七言律诗

盐车又怪蹶飞黄，相马谁能学九方。竖子成名悲广武，美人舍睇望昭阳。低头应却新团扇，过眼空迷古战场。莫向湘江怨摇落，当门自昔厄兰芳。
王山长孝廉以三诗索和勉赋为别·其三
作者：龚鼎孳
朝代：明
体裁：七言律诗

鸶乱春城落絮忙，年年桃李为谁芳。相逢马首尘千尺，梦到鸥眠水一方。尚有离骚供大白，不辞明月照流黄。汉廷夜半终前席，绛灌何人毁雒阳。
王山长孝廉以三诗索和勉赋为别·其二
作者：龚鼎孳
朝代：明
体裁：七言律诗

挟策奔车有底忙，一声鶗鴂歇群芳。流萤寂寞过长信，宫树依微隔上阳。已分名场同蠖伏，可怜当路易雌黄。曲江唱第多头白，餐玉先输却老方。
王敬哉学十雨中招同宋玉叔吏部集饮舫斋赋谢二首·其一
作者：龚鼎孳
朝代：明
体裁：七言律诗

白眼乾坤得草亭，入门不异在郊坰。林中旧雨逢今雨，天上台星卧客星。老树隔邻浮晚碧，苍烟卷幔过遥青。东华同学纷冠盖，腰齿偏容二仲停。
王敬哉学十雨中招同宋玉叔吏部集饮舫斋赋谢二首·其二
作者：龚鼎孳
朝代：明
体裁：七言律诗

岂将黄阁易吾庐，花竹经营计不疏。曲槛水云如画舫，名山杖笠是奇书。灵均香草当门尽，安石苍生捉鼻初。浩荡衔杯秋色动，沧洲兴已属鲈鱼。
王玉式招同孙鲁山司马集背雒堂用杜韵四首·其一
作者：龚鼎孳
朝代：明
体裁：五言律诗

乍谐云外赏，难灭袖中书。旧雨凉开径，青山老结庐。近秋应数雁，避世决焚鱼。转忆荆高市，狂歌慰索居。
王玉式招同孙鲁山司马集背雒堂用杜韵四首·其三
作者：龚鼎孳
朝代：明
体裁：五言律诗

谁信流金候，披襟亦有时。夏云知变态，茅屋可新诗。杂坐疏亭榭，深樽缓鬓丝。萧萧琴帙外，山水即钟期。
王玉式招同孙鲁山司马集背雒堂用杜韵四首·其二
作者：龚鼎孳
朝代：明
体裁：五言律诗

檐花含雾湿，槛烛傍风移。甲子陶徵士，登临谢客儿。不逢南郭隐，谁守东冈陂。一醉此埋照，乾坤入短篱。
王玉式招同孙鲁山司马集背雒堂用杜韵四首·其四
作者：龚鼎孳
朝代：明
体裁：五言律诗

琅琊情不极，谁唤奈何年。香欲移歌扇，封真得酒泉。柳枝何袅袅，莲叶正田田。醉尉嗔休问，冲泥兴洒然。
王用五赴恒山幕府送别二首·其一
作者：龚鼎孳
朝代：明
体裁：七言律诗

蓟北浮云莽未央，井陉玉露渐为霜。尊前过雁怜余寂，驿路寒花似尔长。土粲怀乡楼阁迥，陈琳草檄羽书扬。前年此夕曾分袂，骏马黄衫未可忘。
王用五赴恒山幕府送别二首·其二
作者：龚鼎孳
朝代：明
体裁：七言律诗

当年□□河梁别，努力犹伸皓首期。与子十年烽火并，只今千世梦音违。清秋傲客凭高枕，落日中原照大旗。赋到江南魂已断，文通执手未须悲。
王用五赴恒山幕府送别二首郝贲如给谏来自济南执手相泣独不待官而归余高其意赋此送之兼叙畴昔亦冀故人风雨空山中时一把吟念我也·其一
作者：龚鼎孳
朝代：明
体裁：七言律诗

流落人非故态狂，吞声不敢及沧桑。闻鸡蹴夜心犹热，裹剑还家鬓已苍。万里交游均涕泪，十年离合保星霜。纷纷鳞翼劳攀附，羡尔冥鸿薄稻粱。
王贞明孝廉五十
作者：龚鼎孳
朝代：明
体裁：七言律诗

姑苏城下水如烟，中有高人小辋川。陶写岁年丝竹事，纵横书画孝廉船。太平耆旧三吴盛，名教风流二晋传。云老涧香逢胜地，玉杯遥酌进君前。
王郎挽歌·其一
作者：龚鼎孳
朝代：明
体裁：七言绝句

江左烟花盛绮罗，青春对酒复当歌。白门病死王郎杀，天宝风流已不多。
王郎挽歌·其七
作者：龚鼎孳
朝代：明
体裁：七言绝句

韦公祠畔紫游缰，莺外清歌对海棠。今日山塘花似霰，玉芙蓉剪五更霜。
王郎挽歌·其三
作者：龚鼎孳
朝代：明
体裁：七言绝句

春风几日拂朱弦，玉骨生将麈尾填。云散画梁人未老，转伤红豆李龟年。
王郎挽歌·其九
作者：龚鼎孳
朝代：明
体裁：七言绝句

寒食棠梨野水昏，孤舟细雨隔江村。鹧鸪声急千山暮，玉笛分明话断魂。
王郎挽歌·其二
作者：龚鼎孳
朝代：明
体裁：七言绝句

风急江城捲暮潮，银樽碧月尚春宵。王郎已死清歌歇，愁听东吴紫玉箫。
王郎挽歌·其五
作者：龚鼎孳
朝代：明
体裁：七言绝句

当门芳草泣千春，欲杀犹怜总一身。肠断坠楼兼赋鵩，天公作意有名人。
王郎挽歌·其八
作者：龚鼎孳
朝代：明
体裁：七言绝句

分手金昌雪打头，风花重到海天舟。萧条伏枕春才半，月黑吴峰冷似秋。
王郎挽歌·其六
作者：龚鼎孳
朝代：明
体裁：七言绝句

龙松寒月夜钟分，惯醉当筵白练裙。偏是江南好风景，落花时节不逢君。
王郎挽歌·其十
作者：龚鼎孳
朝代：明
体裁：七言绝句

五陵风日纵雕鞍，宝瑟珠帘夹道看。不及永丰坊畔柳，长条天半恰春寒。
王郎挽歌·其十一
作者：龚鼎孳
朝代：明
体裁：七言绝句

柳七春风蛱蝶飞，一声河满泪沾衣。虎丘石畔贞娘墓，重与游人数落晖。
王郎挽歌·其十二
作者：龚鼎孳
朝代：明
体裁：七言绝句

锦缆横塘系晚春，玉筝弹泪上罗巾。只愁卫玠应看杀，那得焚琴汝辈人。
王郎挽歌·其四
作者：龚鼎孳
朝代：明
体裁：七言绝句

鹤氅瑶笙去渺茫，双扉依旧掩垂杨。杜鹃滴碎红兰血，到底阊门片石香。
王雪园侍御入都送别四首·其一
作者：龚鼎孳
朝代：明
体裁：五言律诗

云帆天际发，只载蒋陵烟。击楫澄江左，行骢到日边。书成磨盾候，俸罄买山钱。阊阖虚前席，应陈贾傅篇。
王雪园侍御入都送别四首·其三
作者：龚鼎孳
朝代：明
体裁：五言律诗

北极星辉动，中原岳色孤。轺车行使者，河雒起真儒。凤采九秋劲，麟文八代殊。艰难吾道在，时借皂囊扶。
王雪园侍御入都送别四首·其二
作者：龚鼎孳
朝代：明
体裁：五言律诗

郡国徵求急，苍生战伐长。惟公驱害马，比屋颂神羊。人坐冰壶月，山摇绣斧霜。至今闻父老，野戍有耕桑。
王雪园侍御入都送别四首·其四
作者：龚鼎孳
朝代：明
体裁：五言律诗

碧草连江馆，劳劳送客初。新亭难载酒，落日正牵裾。禄米存加饭，诗篇慰索居。野人疏懒极，终拟滞樵渔。
珠江月夜·其一
作者：龚鼎孳
朝代：明
体裁：五言律诗

碧海停桡晚，春星罢酒明。潮平珠不晕，天阔月无声。军堞鹅潭绕，沙灯羯鼓惊。前宵回宝地，风捲岸花行。
珠江月夜·其二
作者：龚鼎孳
朝代：明
体裁：五言律诗

转篷身似叶，梦又逐春流。玉帐停鸣角，风花动倚楼。地遥江汉佩，心老鹧鸪愁。任惜香林改，烟波总十洲。
琉璃厂眺月同伯紫孝阿·其一
作者：龚鼎孳
朝代：明
体裁：五言律诗

不识鸣驺地，林塘意外幽。晴沙初吐月，高树总浮秋。官事听蛙减，寒星带雁流。平生丘壑兴，倦眼一时收。
琉璃厂眺月同伯紫孝阿·其二
作者：龚鼎孳
朝代：明
体裁：五言律诗

改席清歌后，扪萝石磴寒。风尘原浩荡，水竹竟平安。秋向深宵得，山容薄醉看。且须消块磊，空阔坐更残。
琵琶仙·吊白舍人、苏学士，用秋岳琵琶亭志怀韵
作者：龚鼎孳
朝代：明
体裁：词

绝代西家，风流客、二老柳堤花榭。管领公事湖山，芳晨并长夜。开柘鼓、云裳雪面，似樊素、小蛮初嫁。鹊尾团香，螭头会食，高韵天假。际升平、金紫神仙，两朝人、凑合清狂社。冷眼江峰又饱，觑银戈红帕。飞絮恨、青骢莫系，罗扇泪、哀松同泻。试呼公、一片吟魂，夕阳之下。
琵琶仙·吊白舍人苏学士用秋岳琵琶亭志怀韵
作者：龚鼎孳
朝代：明

绝代西家，风流容、二老柳堤花榭。管领公事湖山，芳晨并良夜。开柘鼓、云裳雪面，似樊素、小蛮初嫁。鹊尾团香，螭头会食，高韵天假。际升平、金紫神仙，两朝人凑合清狂社。冷眼江峰又饱，觑银戈红帕。飞絮恨、青骢莫系，罗扇泪、哀松同泻。试呼公一片吟魂，夕阳之下。
瑞鹤仙·祝澹馀曹少宗伯次辛稼轩祝洪莘之韵
作者：龚鼎孳
朝代：明

泰山连北斗。看碧月、悬霄金瓯注酒。宫梅吐寒秀。正朝回银烛，香烟满袖。彩毫挥就。恰遇著、一阳添候。想当日、天山麒麟，藉作调元钜手。欢否？佳晨初至，水镜莺迁，乔松鹤守。春晖并久。北堂上，冈陵寿。更难兼珠萼，标联骚雅，绣虎雕龙世有。廿四年、花甲才开，中书考后。
瑞鹤仙·祝澹馀曹少宗伯，次辛稼轩祝洪莘之韵
作者：龚鼎孳
朝代：明
体裁：词

泰山连北斗。看碧月悬霄，金瓯注酒。宫梅吐寒秀。正朝回银烛，香烟满袖。綵毫挥就。恰遇着、一阳添候。想当日、天上麒麟，藉作调元钜手。欢否。佳辰初至，水镜莺迁，乔松鹤守。春晖并久。北堂上，冈陵寿。更难兼珠萼，标联骚雅，绣虎雕龙世有。廿四年、花甲才开，中书考后。
瓜步蒋前民子延昆仲枉送公路浦
作者：龚鼎孳
朝代：明
体裁：五言律诗

人才潘骑省，未觉二毛生。琴帙悬三径，金焦夹一城。江帆当祖道，诗法问难兄。却羡还家路，樽前月倍明。
瓜洲夜起守闸口号·其一
作者：龚鼎孳
朝代：明
体裁：七言绝句

一夜水喧不得眠，呼灯起立寒风前。男儿奔走徇衣食，夜半仓皇亦可怜。
瓜洲夜起守闸口号·其三
作者：龚鼎孳
朝代：明
体裁：七言绝句

钱塘江上看潮来，雪白山青天地回。节短此间输叠雪，宵虚他日失奔雷。
瓜洲夜起守闸口号·其二
作者：龚鼎孳
朝代：明
体裁：七言绝句

灌河秋壮百川骄，响过龙门万里潮。急石雷霆终日斗，横江星斗五更摇。
瓜洲夜起守闸口号·其五
作者：龚鼎孳
朝代：明
体裁：七言绝句

北船南舶往来通，贾客渔商类转蓬。为谢舟航恶年少，月明横港罢弯弓。
瓜洲夜起守闸口号·其六
作者：龚鼎孳
朝代：明
体裁：七言绝句

闹市讥征尽有名，东南物力已全倾。暂烦少府疏筹策，闽客金钱尚阻兵。
瓜洲夜起守闸口号·其四
作者：龚鼎孳
朝代：明
体裁：七言绝句

杜陵饥寒老不休，一生来往三峡头。即防蛟穴已股栗，沉有吟猿送客愁。
生辰曲
作者：龚鼎孳
朝代：明

琉璃为箧贮冰霜，谏草琳琅粉泽香。哭泣牛衣儿女态，独将慷慨对王章。
生辰曲·其一
作者：龚鼎孳
朝代：明
体裁：七言绝句

一林绛雪照琼枝，天册云霞冠黛眉。玉蕊珠丛难位置，吾家闺阁是男儿。
生辰曲·其七
作者：龚鼎孳
朝代：明
体裁：七言绝句

九阍豺虎太纵横，请剑相看两不平。郭亮王调今寂寞，一时意气在倾城。
生辰曲·其三
作者：龚鼎孳
朝代：明
体裁：七言绝句

閒裁好句斗丹霞，碧玉奁藏锦字赊。翠羽明珠惊入掌，生成解语即名花。
生辰曲·其九
作者：龚鼎孳
朝代：明
体裁：七言绝句

琉璃为箧贮冰霜，谏草琳琅粉泽香。笑泣牛衣儿女态，独将慷慨对王章。
生辰曲·其二
作者：龚鼎孳
朝代：明
体裁：七言绝句

奇襟逸思涌春潮，吐蕙含兰静若遥。长倚菱花随意看，风前鬓影福难消。
生辰曲·其五
作者：龚鼎孳
朝代：明
体裁：七言绝句

博山香冷郁金钗，蔬笋看经月一街。绣佛应怜人寂寞，太常妻子更清斋。
生辰曲·其八
作者：龚鼎孳
朝代：明
体裁：七言绝句

星高鱼钥一灯寒，贯索乌啼夜未阑。敢望金鸡天际下，妆楼小帖暂平安。
生辰曲·其六
作者：龚鼎孳
朝代：明
体裁：七言绝句

萧条四壁不堪愁，酒债琴心自唱酬。近识文君操作苦，侍臣无复鹔鹴裘。
生辰曲·其十
作者：龚鼎孳
朝代：明
体裁：七言绝句

今日初辞神武冠，明朝买棹白鸥滩。五湖大有同心客，弋外冥鸿天地宽。
生辰曲·其四
作者：龚鼎孳
朝代：明
体裁：七言绝句

绿纱窗几净无尘，点染秋山入练巾。双黛联娟宜淡扫，倚风身是画图人。
田髴渊归水西草堂·其一
作者：龚鼎孳
朝代：明
体裁：七言律诗

田子将归旧草堂，怜予踪迹老烟霜。泖峰花月三秋屐，邺下文章一叶装。陪辇盛名甘脱屣，惊弓岐路忍褰裳。火城沙道春如海，可信人间有故乡。
田髴渊归水西草堂·其二
作者：龚鼎孳
朝代：明
体裁：七言律诗

草堂入梦便成归，金马星高且少微。倦爱名山生计好，狂怜京国酒人稀。孤帆短笛回杨柳，一卧深林长蕨薇。早奏云门龙战息，冥鸿还傍九霄飞。
田髴渊归水西草堂长歌留别依韵送之
作者：龚鼎孳
朝代：明
体裁：古风

灞陵残柳西风来，尘埃不见黄金台。白鸥万里逐浩荡，菰芦一舸天边开。燕市年年偕作客，纵酒酣歌恒接席。草堂曾赋归去来，为我徘徊悼迁谪。尔日急雨空檐飞，虎坊泥滑沾人衣。铜盘烧烛冷光燄，醉馀骑马鸡鸣归。岭表人还再相见，羡汝声华满三殿。尚方笔札奏子虚，同时顿失凌云眷。阊阖求贤意本殷，负弩弃繻须策勋。昆明战火接瓯越，长戈大戟终输君。君才磊落过八斗，黄门考功昔畏友。云旗风马九京血，辔龙绣虎千秋口。即今作者多如林，水西一编吾赏心。西山松柏吟日暮，况逢宋玉初投簪。国门骎骎人尽去，万事风波那可语。虚传部党盛李膺，翻使承明厌严助。病夫高枕杜曲边，宣室姓名呼不前。一囊脱粟奉朝请，何似五湖秋水船。江东丝竹时难值，几人头白东门役。隐士将招紫芝侣，总持亟理青溪宅。眼看玉律调八风，海甸坐销旌旆红。民力东南宽竭泽，人才沦落收枯桐。九衢槐棘无黥刖，流人夜返榆关月。朝廷大事责台府，天下苍生问黄发。京兆田郎物望归，莫因萝薜长牵衣。致君尧舜待公等，太平老我安渔矶。
甲午三月感事
作者：龚鼎孳
朝代：明
体裁：七言绝句

广陵一曲驻斜晖，鹤唳华亭事已非。为语袁丝休得意，自今东市有朝衣。
甲午春初纪事·其一
作者：龚鼎孳
朝代：明
体裁：五言律诗

物理防倾仄，坤舆况帝都。忧深轻斗伐，事大属公孤。宫府阴谁盛，苞桑警不诬。本无房向学，未敢测贞符。
甲午春初纪事·其二
作者：龚鼎孳
朝代：明
体裁：五言律诗

何年欢赐复，诸道望休兵。春事艰危逼，天心反覆明。冻沙龙破蛰，石亩犊催耕。万乘方回猎，云旂压虎城。
甲辰秋七月挽范眉生·其一
作者：龚鼎孳
朝代：明
体裁：七言律诗

松径阴连广柳车，秋风还指蔚宗居。弦中山水萧条绝，枕上诗篇涕泪馀。求骨骏图仍不朽，从游雀舫已成虚。繐帷夕掩家千里，圣主空思封禅书。
甲辰秋七月挽范眉生·其二
作者：龚鼎孳
朝代：明
体裁：七言律诗

凤池珥笔待儒英，虎观群高月旦名。正忆淮南丛桂发，却怜河上素旌行。同舟敢自誇元礼，先死何人慰巨卿。嘱累遗孤书满簏，天涯萍聚岁寒情。
申菽旆登第返吴门
作者：龚鼎孳
朝代：明
体裁：七言律诗

袁杨公望本蝉联，文定科名得汝全。风度早占天庙器，云霄争羡雒阳年。赐书芸霭宫香袖，秋水花明昼锦船。蒿目东南桑土切，他时筹策细旃前。
画堂春·代友人赠所欢
作者：龚鼎孳
朝代：明
体裁：词

玉芙蓉剪柳丝眉。花因解语头低。阑干约略小腰围。不为春归。睡重恼开鸾镜，灯昏揉碎乌丝。浅嗔深妒任娇痴。毕竟怜伊。
画堂春·和青若赠杨枝韵
作者：龚鼎孳
朝代：明
体裁：词

金沟二月袅鸦黄。扬州人到长杨。丝丝缕缕画柔肠。瘦得神伤。春色隋堤一片，绣帘香粉千行。相逢飞絮已池塘。误却风光。
画堂春·和青若赠杨枝韵
作者：龚鼎孳
朝代：明

金沟二月袅鸦黄，扬州人到长杨。丝丝缕缕画柔肠。瘦得神伤。春色隋堤一片，绣帘香粉千行。相逢飞絮已池塘。误却风光。
界首兵过水闸停舟和韵·其一
作者：龚鼎孳
朝代：明
体裁：五言律诗

湖滚阴风黑，苍茫万甲前。人声残浪续，客梦老兵牵。气劲霜先满，灯寒燄只偏。乾坤馀战伐，端为警安眠。
界首兵过水闸停舟和韵·其二
作者：龚鼎孳
朝代：明
体裁：五言律诗

关河浮一叶，金铁响三更。愁总长残夜，魂翻定远征。捲沙饥鹘叫，射火斗蛟明。海戍归应早，传来露布声。
留别伯紫即和其送别韵
作者：龚鼎孳
朝代：明
体裁：古风

大江南北鸿沟画，江左美人玉为骨。清歌短剑意苍茫，临风一送孤帆发。孤帆发，别吾子，荒潮万派晴冰驶。俯仰四海稀人豪，君才千仞称干霄。家学旧传刘中垒，赋颂不数张子侨。中原战争纷逐鹿，馀子褰裳或濡足。独收野史付名山，下视周秦上羲顼。身名得丧谁能平，自伤飘泊如兰成。半生狂走不适意，安得素心谐耦耕。爱君近饮能沉醉，糟丘不易玄黄位。世路从看猛虎行，人情付与群鸥戏。谢朓山川李白家，春芝秋蕨森青霞。共怜万古清淮月，犹照临春绮阁花。客岁广陵梅始放，相逢一揖钦高尚。草堂风雪奏清音，玉轸朱弦吾所让。旗亭再聚已经年，开径人来桃叶边。中林叶落客雨散，寥寥嵇阮谁比肩。丈夫定交在杵臼，离觞莫折台城柳。绾结青青待远人，处者其常出者偶。吁嗟乎！处者其常出者偶，朔云回雁同搔首。
留别冷心棻郡伯即和其宴集湖舟韵·其二
作者：龚鼎孳
朝代：明
体裁：五言律诗

烟水西泠阔，他乡共客心。骊歌喧落木，画鼓续春阴。岁月谋欢遣，江山倚病吟。茱萸凭斗健，秋思与年深。
留别前民·其一
作者：龚鼎孳
朝代：明
体裁：五言律诗

爱汝瓜洲舫，寻诗到石头。残书遮破壁，急酒送深秋。烛短孤鸿过，河长醉眼收。他时思此夕，还上隔江楼。
留别前民·其二
作者：龚鼎孳
朝代：明
体裁：五言律诗

一灯江滚滚，佳句法难传。飞动关凭槛，乾坤入扣舷。南徐青未了，西阁客相怜。目断回舟后，狂歌起暮天。
留别圣秋和修远韵
作者：龚鼎孳
朝代：明
体裁：五言律诗

帆影春鸿外，遥怜玉案青。得依三径竹，不羡五侯鲭。大雅争兴替，名山尚典型。恐君天下士，未易久柴扃。
留别彦远
作者：龚鼎孳
朝代：明

子夜吴趋锦瑟弹，人归江海各风湍。谁怜纵酒嵇中散，不异挥锄管幼安。名重尔偏藏著述，路穷吾转讳饥寒。西山薇蕨东山屐，输与时贤白眼看。
留别彦远·其一
作者：龚鼎孳
朝代：明
体裁：七言律诗

子夜吴趋锦瑟弹，人归江海各风湍。谁怜纵酒嵇中散，不异挥锄管幼安。名重老仍藏著述，路穷吾转讳饥寒。西山薇蕨东山屐，输与时贤白眼看。
留别彦远·其二
作者：龚鼎孳
朝代：明
体裁：七言律诗

阖闾烟水接兰皋，雁去空江旅思劳。重到乡山如梦寐，转愁燕市话荆高。一钩眉月青油舫，千里心期金错刀。战地薄游须计日，耦耕相待旧蓬蒿。
留别洪瑞玉司李
作者：龚鼎孳
朝代：明
体裁：七言律诗

招携沙路野云盘，帆逼浛洸一水宽。归梦远怜江柳碧，法曹清对岭梅寒。春风革带加餐好，战日爰书雪涕看。千尺碧梧宫月迥，待君彩笔动长安。
留别澹心即次原韵·其一
作者：龚鼎孳
朝代：明
体裁：五言律诗

樽酒离亭夕，繁霜犯客衣。春还先断柳，愁重易斜晖。香草空山合，梅花北路稀。云中双羽翼，今日竟分飞。
留别澹心即次原韵·其三
作者：龚鼎孳
朝代：明
体裁：五言律诗

每当明月夜，联袂坐高斋。对酒陈瑶瑟，敲诗响玉钗。元音仍草泽，风俗竞椎埋。岑寂芳兰佩，应怜橘过淮。
留别澹心即次原韵·其二
作者：龚鼎孳
朝代：明
体裁：五言律诗

玉案幽人赠，高吟落木中。生涯偕砚北，伴偶欲墙东。萝薜三秋老，蒹葭一路通。不堪花信至，江上起征鸿。
留别澹心即次原韵·其五
作者：龚鼎孳
朝代：明
体裁：五言律诗

埋照兼歌哭，途穷类阮公。远峰愁北别，清梦与君通。计日迎归棹，惊心妒入宫。河梁头欲白，沾洒对晨风。
留别澹心即次原韵·其四
作者：龚鼎孳
朝代：明
体裁：五言律诗

少微干气象，谁识采薇心。寄傲宜丛桂，论交有断金。路岐伤远别，歌苦眷知音。木末苍烟晚，难分雁后襟。
留别燕友
作者：龚鼎孳
朝代：明
体裁：七言律诗

门外骊驹即各天，春波吹度木兰船。病逢远别难辞酒，衣恋重阴未改绵。蝶梦易迷三月草，乌啼可记五侯烟。暮云横笛愁如许，莫道龙标不似前。
留别王倚湘
作者：龚鼎孳
朝代：明
体裁：七言绝句

春风箫管郁金香，一曲骊歌断客肠。不及水晶帘下燕，柳花深处傍王郎。
留别秦虞桓
作者：龚鼎孳
朝代：明
体裁：七言律诗

轻风忽起子规天，绿遍蘼芜上巳船。玉案情多翻白雪，香泥恨重湿红绵。油车渐近江城柳，春袖遥笼画阁烟。徐淑秦嘉都绝世，一双花锦酒垆前。
留别罗子上极
作者：龚鼎孳
朝代：明
体裁：七言绝句

每持樽酒忆罗含，五管鹅笙夜正酣。明日黄河衰柳路，月中回首是江南。
留别赵玉林
作者：龚鼎孳
朝代：明
体裁：七言绝句

长河此去有飞沙，暂倚清歌锦烛斜。君信故人京雒意，年年只梦北山花。
留别黄石公用谢康乐南楼望所迟客韵
作者：龚鼎孳
朝代：明
体裁：古风

征马鸣广路，行子役已迫。临发野踌踟，恋我北山客。欢宴方及晨，情话辄连夕。斗酒虽细倾，中怀浩幽适。大义重然诺，穷交等愉戚。入雒怅远游，同心况离隔。蕙纕结难忘，缤纷芳可摘。美人乍绵邈，山川何荡析。微尚企归休，清尘伫恒觌。
留徐郎木千
作者：龚鼎孳
朝代：明
体裁：七言绝句

小住为佳不可留，归心已动木兰舟。津门潮水连天碧，安得凉风换石尤。
留谢袁六完农部
作者：龚鼎孳
朝代：明
体裁：七言律诗

凤阙曾摇白玉珂，仙郎行处五云多。十年梦散觚棱月，竟夕灯横锦瑟歌。大业舟霖光作述，清门汝颍郁嵯峨。芳蘅欲赠愁难别，又许荀香一座过。
留赠周天近观察
作者：龚鼎孳
朝代：明
体裁：七言律诗

江皋烟雾泊归槎，庾亮楼开锦烛斜。人对醇醪淹玉盎，地连湘楚静春笳。官斋自饮廉泉水，妙偈还拈般若花。太息南天民力竭，暂留霖雨长桑麻。
留赠张荆山副戎
作者：龚鼎孳
朝代：明
体裁：七言律诗

入座香连羽盖生，征南裘带伏波营。醉沾油幕莺花湿，春阔蓉江鼓角清。双屐围棋频奏捷，七年传箭有归耕。即知燕颔通侯近，风雨曹溪此夕情。
留赠秋岳即用送别原韵·其一
作者：龚鼎孳
朝代：明
体裁：五言律诗

良箴心自戢，万死棘人归。天视河梁语，风寒易水衣。乌巢陵谷改，虎口姓名微。陇树缠幽愤，千秋失采薇。
留赠秋岳即用送别原韵·其三
作者：龚鼎孳
朝代：明
体裁：五言律诗

秋雨吹残箧，君怜范叔寒。同时伤虿尾，畏路散鸡坛。妒合修蛾并，人甘止棘繁。好留知己泪，相对洒更阑。
留赠秋岳即用送别原韵·其二
作者：龚鼎孳
朝代：明
体裁：五言律诗

赠行河上柳，慰梦石尤风。物态飘蓬外，心期落日中。枯鱼魂自泣，泽雉网能空。天意诚难问，吾徒忍路穷。
病
作者：龚鼎孳
朝代：明
体裁：五言律诗

微生悬瘴疠，伏枕岁将残。蒸雾扁舟小，离家药裹难。盘餐愁益睡，衣袂懒禁寒。烂熳春帆梦，明星炯未阑。
病中友沂见过值雨因留小饮·其一
作者：龚鼎孳
朝代：明
体裁：五言律诗

伏枕清秋日，蓬门一客来。药囊花下减，酒禁雨中开。萝薜全晞发，江山亦忌才。兴幽从偃蹇，直作比邻回。
病中友沂见过值雨因留小饮·其二
作者：龚鼎孳
朝代：明
体裁：五言律诗

河上双鱼字，楼头对酒心。愁回同皓月，人病正秋阴。散帙香浮榻，繁苔绿上琴。世情原覆雨，犹幸入林深。
癸巳元日和孝威除夕慈仁寺守岁韵·其一
作者：龚鼎孳
朝代：明
体裁：七言律诗

甘泉日影动云门，胶漆心从邸舍论。万里岁华春到眼，一时江海客销魂。椒花谢腊愁偏续，竹屋呼灯晚不喧。九域何年欢赐酺，野夫相劝只芳尊。
癸巳元日和孝威除夕慈仁寺守岁韵·其三
作者：龚鼎孳
朝代：明
体裁：七言律诗

鳷鹊寒销雪霰馀，拂龟重卜茝兰居。交唯名士能招隐，计到容身勇遂初。赖有伏雌春社酒，莫嫌金马故人庐。相逢大道珠鞭揖，何地侯门敢曳裾。
癸巳元日和孝威除夕慈仁寺守岁韵·其二
作者：龚鼎孳
朝代：明
体裁：七言律诗

桑乾霜色过吴钩，屐到松关兴转幽。百尺元龙高夜榻，一江洗马隔春愁。何妨作客呼红友，真羡还家耐黑头。邓尉官梅明圣柳，尽教风物让皇州。
癸巳元日和孝威除夕慈仁寺守岁韵·其四
作者：龚鼎孳
朝代：明
体裁：七言律诗

申詈无烦集入宫，弋人翻恐妒冥鸿。岂虞文网连三事，亲见朝廷恕老翁。白石饭牛看世左，青春结伴许君同。五湖烟月供雄长，不似平津有下中。
癸未十月初七日以言事下狱
作者：龚鼎孳
朝代：明

社稷关元老，忧天语信狂。九重容折槛，万死待浮湘。鹿马人犹眩，龙蛇道已荒。贾生年少哭，终是岁岩廊。
癸未十月初七日以言事下狱·其一
作者：龚鼎孳
朝代：明
体裁：五言律诗

捋须今始验，罹雉古应同。道有逢干拙，时当兰蕙空。幽囚增士气，天日视微躬。玉陛犹宵旰，何心泣路穷。
癸未十月初七日以言事下狱·其二
作者：龚鼎孳
朝代：明
体裁：五言律诗

社稷关元老，忧天语信狂。九重容折槛，万死待浮湘。鹿马人犹眩，龙蛇道已荒。贾生年少哭，终是负岩廊。
登京口鹤林寺杜鹃楼用岳侍郎韵·其一
作者：龚鼎孳
朝代：明
体裁：五言律诗

武帝草犹绿，空堂迥不关。日斜何代寺，松冷一楼山。往事随花尽，浮生让竹閒。登临宽战伐，旅鬓未应斑。
登京口鹤林寺杜鹃楼用岳侍郎韵·其二
作者：龚鼎孳
朝代：明
体裁：五言律诗

晋宋苍茫后，青山老故墟。寺荒支遁鹤，碣断李华书。慧业旃檀现，寒烟金革馀。为呼殷七七，花恨近何如。
登北固和吴岩子韵·其一
作者：龚鼎孳
朝代：明
体裁：五言律诗

落日晴江上，苍茫对酒时。南来山易好，东下水无涯。鸟没烟中树，帆摇柳外枝。石头潮自咽，今古已如兹。
登北固和吴岩子韵·其三
作者：龚鼎孳
朝代：明
体裁：五言律诗

不倦登临屐，应携康乐诗。江空鸥鹭见，霜满雁鸿迟。睥睨连层嶂，烟光变晚炊。未妨归骑促，游卧此兼宜。
登北固和吴岩子韵·其二
作者：龚鼎孳
朝代：明
体裁：五言律诗

云廊环寺古，石磴蹴空悬。万井寒吹雾，千峰澹写天。岷峨秋浪尽，吴楚夕阳连。鼓角临江怒，楼船忆往年。
登宝石山
作者：龚鼎孳
朝代：明
体裁：古风

扪萝叩苍扃，雨磴积苔绣。门射江潮阔，湖带锦屏右。吴峰尽入抱，越峤远来就。雉堞炫表里，鳞甍吐层构。杉栝俯若荠，蒙翳失横岫。铃铎既风展，金碧亦绿囿。星崖延夕晖，乳泉决春溜。崒嵂此浮屠，拔起六桥秀。往者颇相忽，凭槛若襟袖。及兹足目到，高深乃奇凑。拭壁读残碑，陵谷几兴仆。沧海岂不广，讵信桑畴茂。
登拱北楼·其一
作者：龚鼎孳
朝代：明
体裁：五言律诗

地拥双门壮，天浮万井开。海风生鼓角，花气涨楼台。昼静铜壶细，春多猎骑催。年年喧斗伐，丹壁竟崔嵬。
登拱北楼·其二
作者：龚鼎孳
朝代：明
体裁：五言律诗

斗极群芒汇，天涯此望京。双帆来越雉，万里问宫莺。花外鞦韆出，珠边岛屿明。遥知旃厦意，端拱计升平。
登晴川阁小饮二首
作者：龚鼎孳
朝代：明

大别山前落照迟，丹梯百尺正逶迤。天连江汉迷烟艓，人傍星辰倒玉卮。岁晚不消芳草梦，路遥难约旅鸿期。寒风乍卷涛如雪，却忆淮南八月时。登高风物郁苍苍，何处寒花发战场。吴蜀健儿犹裹甲，汉江游女自褰裳。中洲鹦鹉萋芳草，隔岸楼台受夕阳。满眼昆明消一醉，烽烟真不上渔航。
登晴川阁小饮二首·其一
作者：龚鼎孳
朝代：明

大别山前落照迟，丹梯百尺正逶迤。天连江汉迷烟艓，人傍星辰倒玉卮。岁晚不消芳草梦，路遥难约旅鸿期。寒风乍卷涛如雪，却忆淮南八月时。
登晴川阁小饮二首·其二
作者：龚鼎孳
朝代：明

登高风物郁苍苍，何处寒花发战场。吴蜀健儿犹裹甲，汉江游女自褰裳。中洲鹦鹉萋芳草，隔岸楼台受夕阳。满眼昆明消一醉，烽烟真不上渔航。
登晴川阁小饮同舅氏尔立先生家弟孝绪限韵·其一
作者：龚鼎孳
朝代：明
体裁：七言律诗

大别山前落照迟，丹梯百尺正逶迤。天连江汉迷烟艓，人傍星辰倒玉卮。岁晚不消芳草梦，衡遥难约旅鸿期。寒风乍捲涛如雪，却忆淮南八月时。
登晴川阁小饮同舅氏尔立先生家弟孝绪限韵·其二
作者：龚鼎孳
朝代：明
体裁：七言律诗

登高风物郁苍苍，何处寒花发战场。吴蜀健儿犹裹甲，汉江游女自褰裳。中洲鹦鹉凄芳草，隔岸楼台受夕阳。满眼昆朋消一醉，烽烟真不上渔航。
登楼曲·其一
作者：龚鼎孳
朝代：明
体裁：七言绝句

晓窗染研注花名，淡扫胭脂玉案清。画黛练裙都不屑，绣帘深处一书生。
登楼曲·其三
作者：龚鼎孳
朝代：明
体裁：七言绝句

彩奁匀就百花香，剪玉纱厨挂锦囊。淡染春螺轻掠鬓，芙蓉人是内家妆。
登楼曲·其二
作者：龚鼎孳
朝代：明
体裁：七言绝句

芳阁诗怀待酒酬，粉笺香艳殢残篝。随风珠玉难收拾，记得题花爱并头。
登楼曲·其四
作者：龚鼎孳
朝代：明
体裁：七言绝句

未见先愁别恨深，那堪帆影度春阴。湖头细雨楼头笛，吹入孤衾梦里心。
登潮音阁和岩子
作者：龚鼎孳
朝代：明
体裁：七言律诗

上方钟鼓界人天，绝壁高涵万壑烟。建业草连春后碧，维摩花现景中缘。云摇石骨难横屐，雨过龙腥略辨船。身与飞鸿争上下，可容目送更挥弦。
登燕子矶
作者：龚鼎孳
朝代：明
体裁：五言律诗

山泽几同游，乾坤已白头。凭高先忍泪，入雒想回舟。歌管催残日，霜枫驻晚秋。石城潮渐落，肯为客销愁。
登燕子矶和岩子
作者：龚鼎孳
朝代：明
体裁：七言律诗

练光平起玳梁栖，佳话重思谢客题。何代江山森虎踞，有情烟柳遍鹃啼。楼台不隔长干照，城阙谁封谷口泥。望里乌衣巢半改，女墙飞絮压空闺。
登高座弹指阁·其一
作者：龚鼎孳
朝代：明
体裁：五言律诗

但惜芒鞋晚，山扉尽日开。苍林寒白昼，秋雨落空台。木末此樵径，昆明应劫灰。道人清省极，烟磬莫深催。
登高座弹指阁·其二
作者：龚鼎孳
朝代：明
体裁：五言律诗

古寺立深翠，夕阳山已微。行杯莲社急，埋照竹林稀。雨歇看松冷，城高妒鸟归。秋阴筇杖熟，得暇即岩扉。
白仲调移居萧寺赋赠·其一
作者：龚鼎孳
朝代：明
体裁：五言律诗

怜君空襆被，感我尚浮家。装少全宽屋，篱疏欲冻花。高吟生午寂，春鬓为愁华。交态防朱毂，宁容问字车。
白仲调移居萧寺赋赠·其二
作者：龚鼎孳
朝代：明
体裁：五言律诗

天意当萧瑟，河山与客囊。半肩循戍垒，一仆瘦回廊。茶热邻僧灶，藜穿故老床。平生蕃武意，岂为道途伤。
白子仲调访予邗上不值枉诗见忆寄酬二章·其一
作者：龚鼎孳
朝代：明
体裁：七言律诗

别日啼莺满石头，经年花落隔江楼。临河雪送蓬科远，破浪人怜竹户幽。党锢尚留双玉树，生涯难信旧吴钩。乾坤作客头先白，目断斜阳有去舟。
白子仲调访予邗上不值枉诗见忆寄酬二章·其二
作者：龚鼎孳
朝代：明
体裁：七言律诗

战场残镞草新除，君见荒城失敝庐。江上雁鸿愁里路，天涯兵甲袖中书。青山想像铜驼外，吾道飘零市虎初。游倦耦耕南北舍，六朝烟雨放春锄。
白椎庵拜道公墓和苍公韵纪感
作者：龚鼎孳
朝代：明
体裁：七言律诗

乍披宿草泪潸然，投老青山计未全。五月幽林花过雨，百年春梦柳吹绵。几时寒菊诗盈袖，送我溪桥雪压肩。笔墨尚留衣钵在，移床频许竹扉眠。
白椎庵看梅兼赠关主闻照上人
作者：龚鼎孳
朝代：明
体裁：七言律诗

青林过雨石桥斜，鸥桨晴摇当鹿车。闰岁柳迟春饯腊，幽扃人借客看花。乱离栝柏云相守，步屧林塘兴未涯。生计转惭灵运拙，十年闭户已无家。
白沙驿·其一
作者：龚鼎孳
朝代：明
体裁：五言律诗

驿带荒潮逝，沙吞曲岫清。最怜今夜月，旷过峡江城。捲地喷阴雪，乘风纵旅征。暮鸿声噭噭，凄断客心明。
白沙驿·其二
作者：龚鼎孳
朝代：明
体裁：五言律诗

圆沙吹幔白，层浪濯缨清。浮客真愁夜，栖乌欲近城。披榛迷野戍，带甲稔南征。暝色孤帆外，疏星已放明。
百嘉村见梅花
作者：龚鼎孳
朝代：明

天涯疏影伴黄昏，玉笛高楼自掩门。梦醒忽惊身是客，一船寒月到江村。
百嘉村见梅花·其一
作者：龚鼎孳
朝代：明
体裁：七言绝句

推篷风日一枝斜，回首吴云万里家。谁识罗浮香雪路，销魂原是绮窗花。
百嘉村见梅花·其三
作者：龚鼎孳
朝代：明
体裁：七言绝句

天涯疏影伴黄昏，玉笛高楼自掩门。梦转乍惊身是客，一船寒月到江村。
百嘉村见梅花·其二
作者：龚鼎孳
朝代：明
体裁：七言绝句

冷蕊真怜野坞留，春风消息动中洲。江边岁暮催头白，可及孤鸿过岭愁。
百嘉村见梅花·其四
作者：龚鼎孳
朝代：明
体裁：七言绝句

亭亭束素立斜阳，独笑无人岂自伤。惆怅风帆偏负汝，不教步屧近微香。
百字令·和吴修蟾雨中春恨韵
作者：龚鼎孳
朝代：明
体裁：词

薄寒吹酒，中春愁、两点珊钩眉合。楼外浓阴飘远岫，遮断芙蓉屏脚。玉雁风低，金猊枕瘦，放下丁香幕。为花长叹，烟林一片空廓。眼见飞絮游丝，殷勤相傍，软到秋千索。争怅佳时容易度，谁信恹恹芳阁。梦浅无痕，怜深似病，雪打梨云恶。关情如许，莫教燕子偷觉。
百字令·和吴修蟾雨中春恨韵
作者：龚鼎孳
朝代：明

薄寒吹酒，中春愁两点、珊钩眉合。楼外浓阴飘远岫，遮断芙蓉屏脚。玉雁风低，金猊枕瘦，放下丁香幕。为花长叹，烟林一片空廓。眼见飞絮游丝，殷勤相傍，软到秋千索。争怅佳时容易度，谁信恹恹芳阁。梦浅无痕，深似病，雪打梨云恶。关情如许，莫教燕子偷觉。
百字令·和纬云除夕
作者：龚鼎孳
朝代：明
体裁：词

天涯蓬鬓，叹如流岁月，今年往矣。雪竹霜筠生事薄，小立穷交赤帜。尽典朝衫，难偿酒债，愁拨寒灰里。残书插架，炊烟一任迟起。联袂韦曲花新，长杨莺到，乐事翻从此。老去风光原有数，生受玉河春水。马埒铜街，珠盘金谷，过眼人如寐。五湖烟月，潮回虾菜成市。
百字令·和纬绛云除夕
作者：龚鼎孳
朝代：明

天涯蓬鬓，叹如流岁月、今年往矣。雪竹霜筠生事簿，小立穷交赤帜。尽典朝衫，难偿酒债。愁拨寒灰里。残书插架，炊烟一任迟起。联袂韦曲花新，长杨莺到，乐事翻从此。老去风光原有数，生受玉河春水。马埒铜街，珠盘金谷，过眼人如寐。五湖烟月，潮回虾菜成市。
百字令·送蔡竹涛游太原和顾庵学士韵
作者：龚鼎孳
朝代：明

入秦蔡泽，急横金跃马、难甘雌伏。今代才名羁旅客，醉倚长杨抛筑，一雁清秋，三关落日，人比萧萧竹。薄游书剑，官斋移杨堪宿。试问悬瓮风烟，青城花月，此景曾陵谷。极眺高歌偕骑省，指点残枫剩槲。越石登楼，太真披扇，天凑清狂福。归来重九，新词珠定盈斛。
百字令·送蔡竹涛游太原，和顾庵学士韵
作者：龚鼎孳
朝代：明
体裁：词

入秦蔡泽，急横金跃马，难甘雌伏。今代才名羁旅客，醉倚长杨抛筑。一雁清秋，三关落日，人比萧萧竹。薄游书剑，官斋移榻堪宿。试问悬瓮风烟，青城花月，此景曾陵谷。极眺高歌偕骑省，指点残枫剩槲。越石登楼，太真披扇，天凑清狂福。归来重九，新词珠定盈斛。
百字令·雨夜再送青笠叠纬云除夕韵
作者：龚鼎孳
朝代：明

疏灯细雨，正客心萧瑟、秋行半矣。青眼高歌人乍别，谁向欢场夺帜。六代江山，五陵衣马，去住今宵里。更阑酒醒，风帆愁见初起。扬袂司马游梁，终军使越，寂寂聊为此。一片郁孤台上月，直接石头潮水。楼橹丹阳，莼羹笠泽，乱搅寒衾床。朔云回首，棋枰翻尽朝市。
百字令·雨夜再送青藜，叠纬云除夕韵
作者：龚鼎孳
朝代：明
体裁：词

疏灯细雨，正客心萧瑟，秋行半矣。青眼高歌人乍别，谁向欢场夺帜。六代江山，五陵衣马，去住今宵里。更阑酒醒，风帆愁见初起。扬袂司马游梁，终军使越，寂寂聊为此。一片郁孤台上月，直接石头潮水。楼橹丹阳，莼羹笠泽，乱搅寒衾寐。朔云回首，棋枰翻尽朝市。
盆兰年年作花今秋更早口占四绝句·其一
作者：龚鼎孳
朝代：明
体裁：七言绝句

空斋却扫净飞沙，独树支檐老未斜。为报夜来新雨过，秋兰已放十三花。
盆兰年年作花今秋更早口占四绝句·其三
作者：龚鼎孳
朝代：明
体裁：七言绝句

京雒风花斗眼新，高秋得汝一情亲。萧条气味寒相对，薄宦长贫此故人。
盆兰年年作花今秋更早口占四绝句·其二
作者：龚鼎孳
朝代：明
体裁：七言绝句

花开花落年年事，雨打风吹剧可怜。嘱付幽兰须耐久，新凉开到晓霜天。
盆兰年年作花今秋更早口占四绝句·其四
作者：龚鼎孳
朝代：明
体裁：七言绝句

退食居然退院閒，枯禅心事道人颜。衔杯却被幽兰笑，丛桂秋来满北山。
省斋太史同令兄次德省其尊人于虔州相值吴城道上时为清明后一日匆匆夜话遂别去将抵皖城见孝威四绝句因补和如数·其三
作者：龚鼎孳
朝代：明
体裁：七言绝句

疏灯画角对栖鸦，冷节江湖过野花。开箧风前怜素手，一行锦字湿琵琶。
省斋太史同令兄次德省其尊人于虔州相值吴城道上时为清明后一日匆匆夜话遂别去将抵皖城见孝威四绝句因补和如数·其二
作者：龚鼎孳
朝代：明
体裁：七言绝句

云帘月簟散瑶宫，玉露生寒入绣栊。为语昭阳歌舞伴，流萤容易改春风。
省斋太史同令兄次德省其尊人于虔州相值吴城道上时为清明后一日匆匆夜话遂别去将抵皖城见孝威四绝句因补和如数·其四
作者：龚鼎孳
朝代：明
体裁：七言绝句

熊轓碧草动青春，荆树官斋绕膝新。莫向啼猿深处住，昆崙天柱也愁人。
真州江口阻风累日忽尔解缆便达金陵即事述怀用杜工部白帝放船四十韵
作者：龚鼎孳
朝代：明
体裁：五言排律

渡口淹维楫，归心郁向隅。江风吹寂寞，天日照嗟吁。系缆遥看鸟，凭樯或戏凫。渚回花蹴浪，嶂起黛侵肤。拳鹭閒窥饵，眠龙静抱珠。隔洲芳杜见，到岸绿莎枯。海色浮能上，烟波澹欲无。雨横三楚梦，云散五陵娱。懒癖虚车骑，峨岢阅转输。兴消探绝壁，闷拟逞康衢。尽日餐眉妩，萧然对贾胡。钓奇轻巨浪，经乱惜残躯。世路纷忧患，吾生足滞濡。飘萍青雀久，乞米鹔鹴须。忽报晨帆发，初惊疾电趋。身疑生羽翼，路已远蘼芜。跌宕千岩过，艰危九折纡。羡人安草屩，失计出桑枢。目断悠悠旆，魂摇猎猎蒲。缓犹驰紫燕，动不相铜乌。槎泛初经斗，桡停未逼晡。南朝原有寺，建业旧称都。山水佳相得，林园迥不孤。古矶牵铁锁，绮户閟流苏。榇壁敷天耻，金貂一国愚。七成霞锦帐，百濯博山炉。宫井人何往，长星谶岂诬。羊车遗秘苑，凤舸诧迷途。摧拉谁坚甲，凭陵只竖儒。倒戈欢大镇，飞舰越重湖。误固穷奇遁，当权豺虎逾。芸晖森剑戟，郿坞走寰区。北寺罗贤俊，西园卖版图。奉头仍蟒玉，倾厦一枝梧。鼎合刊魑魅，名还辱的卢。最怜亡国垒，曾扫相公涂。歌吹三吴烬，铅华六代殊。嵇形馀土木，江笨黯骊驹。渺尔将何适，高居不可呼。穷愁书转废，毁瘠杖难扶。裾绝含新痛，鳞批漏昔诛。茫茫伤卫玠，不直感崎岖。
真州渡口阻风雨用杜工部咏雨韵·其一
作者：龚鼎孳
朝代：明
体裁：五言律诗

多病青枫后，孤帆白下行。雨深千舫集，天远一鸿明。铁瓮烟中树，银涛枕畔声。故园真在眼，随意买江粳。
真州渡口阻风雨用杜工部咏雨韵·其三
作者：龚鼎孳
朝代：明
体裁：五言律诗

鸣榔芳草暮，雁外一身归。作客河山改，还家雨雪霏。傍秋穷水驿，减药絮征衣。莫便歌泥滑，天涯此梦稀。
真州渡口阻风雨用杜工部咏雨韵·其二
作者：龚鼎孳
朝代：明
体裁：五言律诗

淹泊已经时，终朝看钓丝。云过杨子湿，秋落海门迟。日月閒无赖，风波险暂辞。坐来渔榜熟，分火照宵帏。
真州渡口阻风雨用杜工部咏雨韵·其四
作者：龚鼎孳
朝代：明
体裁：五言律诗

岸逼积阴滋，风回下叶迟。川原喧鹳舞，蔬笋信鱼饥。洗马愁成癖，杨朱路尽悲。菰芦谁好事，破浪选莼丝。
真江舟中对月柬杜二于皇
作者：龚鼎孳
朝代：明
体裁：七言律诗

台城寒月迎瓜渚，人上真州送客船。才隔孤篷愁好夜，况逢哀雁数遥天。新诗酒罢清无敌，旧雨桥西晚倍怜。总信季鹰归兴早，草堂梧竹已凄然。
真空寺夜集限三十韵
作者：龚鼎孳
朝代：明
体裁：七言排律

紫鸽斜飞乍出檐，夕阳人影对腰镰。为酬同调金羁约，顿隔重城玉镜奁。双杵远林天漠漠，一钩初月夜纤纤。人来圯下传书地，事异新丰卖酒帘。逸兴偶容停屐齿，隙曛犹自映芸签。骏图欲索空埋骨，龟策何疑更下帘。弹铗舍知宾客改，含沙锋让市朝铦。芳怀清醒原称独，高论吁俞岂待佥。岸帻狂歌孤愤合，支颐爽气乱峰瞻。鸿还远峤安垂翅，松捲苍云直上髯。藜榻膝堪名士抱，草堂壁已少微占。穷途眼白惟看籍，恨赋情多转吊淹。自许先鞭争折坂，谁能闭坐不搴幨。衾穿雨脚何辞冷，时过冰山亦畏炎。历境味谁甘过蔗，盘根材久大如楠。百年管鲍今黄土，万事金貂旧黑甜。交拙那嫌鱼素减，态深姑借雀罗觇。荒鸡梦破清霜候，倦鸟心栖碧树尖。四海弟兄生计薄，五更灯火泪痕沾。荚非借箸身奚补，谈到伤弓口自钳。阅世烽烟人渐老，当门兰蕙罪宜歼。得归敢尽云今是，学易先应守一潜。欢至朋簪宁易合，穷来墨突总难黔。红尘岁月风摇箨，青史文章字换缣。古道尚留三益在，客愁恒遣二毛添。胆薪歌舞人相笑，儿女英雄志亦兼。寺僻残僧扉自阖，宵长醉尉语无嫌。浮生羁旅偕吟越，他日江滩可姓严。采隐差能宽杖笠，逢人莫更谢韬钤。求羊肯为频开径，彩笔还期傍斗拈。
眼儿媚·邸怀
作者：龚鼎孳
朝代：明

桐洗纱窗叶坠秋，翻动一春愁。玉鞭酒市，醒来斜月，醉里朱楼。柔肠憔悴无人见，见即恐花羞。试抛脑后，陡来衾底，又嵌心头。
石仲生学士招同沈仲连登城西寺阁看西山积雪·其一
作者：龚鼎孳
朝代：明
体裁：五言律诗

扶醉青山出，招寻约肯违。溆沙缘岸曲，猎骑掠禽飞。烩晃岚光入，春争冻壑微。高车喧九陌，步屧此应稀。
石仲生学士招同沈仲连登城西寺阁看西山积雪·其三
作者：龚鼎孳
朝代：明
体裁：五言律诗

石气明斜岭，山形变夕阳。苍林盘栈细，白鸟划烟长。竟日须蠲疾，冲泥欲裹粮。他时成小筑，钟磬醒吾狂。
石仲生学士招同沈仲连登城西寺阁看西山积雪·其二
作者：龚鼎孳
朝代：明
体裁：五言律诗

废寺仍高阁，褰裳仄磴悬。勿愁檐角险，真对雪山眠。菜甲浮茶绿，松云抱畤圆。珠林隆万后，指点说桑田。
石仲生学士招同沈仲连登城西寺阁看西山积雪·其四
作者：龚鼎孳
朝代：明
体裁：五言律诗

并马严城逼，昏鸦接翅回。寺门当老树，野兴续残杯。火绕长壕出，冰临古井开。早知幽赏惬，丛桂客能来。
石仲生学士雪后招饮金鱼池开
作者：龚鼎孳
朝代：明
体裁：七言律诗

水亭旷似碧山无，学士银鱼酒重沽。雪霁光犹含桧栝，沙虚白欲动江湖。人从病后亲红烛，兴忆春深长绿蒲。夜色高寒天阙近，万家楼阁晃冰壶。
石仲生招同陈阶六赵洞门许青屿王襄璞寒夜剧饮用少陵赠姜少府设鲙长歌韵纪谢
作者：龚鼎孳
朝代：明
体裁：古风

今夕何夕夕初冬，低帷促坐生春风。图书潇洒宾不杂，耸身如上方诸宫。盘餐精妙难骤识，停眸下箸灯花红。新橙破霜茧吐雪，髣髴袖香浓玉葱。文人韵事散汤茗，解酲鲭复沾醉翁。寒蔬珍菜太错落，口腹既饱清若空。山公傀俄饶酒德，夜阑客起兴未极。下阶入席同迁延，欢多敢虚中馈力。计日砥室围芳雾，双携露台凭月色。应无馀暇及狂生，此会难忘最易忆。
石城放舟后即事言怀
作者：龚鼎孳
朝代：明
体裁：五言排律

波浪兼天阔，乡关到眼迷。九秋迟雁字，万里戴鸾篦。失志因兵火，逢人感雪泥。亲朋仍故国，花柳本芳堤。砧送江云北，潮浮海月西。巷深闻燕去，城古记乌啼。往事消横笛，何山稳杖藜。时贤纷管葛，故老或彝齐。莫击中流楫，惟惊动地鼙。世凭悲失马，吾自羡乘鹥。丘壑身无恙，烟霞屐早携。穷途辞猛虎，凄怨报莎鸡。荻冷催残雨，花深想旧蹊。山园三径改，图画片帆赍。危石看鸥度，斜阳藉草低。避人多难后，决策一峰栖。白社招宜入，丹崖路可梯。放言存远志，隐几见天倪。叔夜交常绝，文通恨懒题。百年游子泪，回首湿青溪。
石州慢·感春
作者：龚鼎孳
朝代：明

香阁春深，庭院昼长，花雨飘洒。清明时候，轻寒小热，暗愁盈把。呢喃燕子，却憎画栋，凋零乌衣，闲恨犹牵惹。拍碎玉阑干，尽黄鹂描写。游冶。禁烟吹散，宝瑟风前，紫骝花下。何似一灯寒食，柴门初打。楼头柳色，望里青断天涯，絮飞还殢王孙马。解道莫愁谁，只长于人也。
石州慢·感春
作者：龚鼎孳
朝代：明
体裁：词

香阁春添，庭院昼长，花雨飘洒。清明时候，轻寒小热，暗愁盈把。呢喃燕子，却憎画栋，凋零乌衣，閒恨犹牵惹。拍碎玉阑干，尽黄鹂描写。游冶。禁烟吹散，宝瑟风前，紫骝花下。何似一灯寒食，柴门初打。楼头柳色，望里青断天涯，絮飞还殢王孙马。解道莫愁谁，只长干人也。
社集中林堂同用谢康乐拟邺中体分得赋王仲宣韵送园次返邗江又韩返虎林
作者：龚鼎孳
朝代：明
体裁：古风

秋冬气惨慄，客怀日震荡。山川悽新感，宫阙颓遗像。是时朔雁多，寒星带郊壤。我友二三人，古欢互推奖。灯火清百虑，亭皋惬偕往。朝饥俦侣密，暮雨蓬蒿长。萧然木榻间，乾坤一排荡。前绥发江介，别梦已难朗。道危迹易困，忧积中小赏。太息河梁言，愁云吹五两。黄鹄羽翼垂，霄汉顿高广。严城有鸣角，蟋蟀乱馀响。落叶去不留，枯枝托谁养。
社集天庆寺送春
作者：龚鼎孳
朝代：明
体裁：七言律诗

隔岁春光换纪元，上林莺羽带愁翻。惟闻苜蓿丛芳甸，不见樱桃荐寝园。南望阵云迷砀泽，西来璧琬诧坚昆。闲花闲草春如许，尚有吞声野老存。
社集韦公祠看海棠同诸子分韵·其一
作者：龚鼎孳
朝代：明
体裁：五言律诗

地僻快幽携，衔杯胜日宜。如何倾国恨，又上海棠枝。藉草怜衫薄，行花奏鼓迟。杜鹃憔悴后，愁与落红期。
社集韦公祠看海棠同诸子分韵·其二
作者：龚鼎孳
朝代：明
体裁：五言律诗

霞晕发琼枝，东风万玉垂。花怜萍迹改，春入醉乡悲。旧梦牵香草，荒烟冷丽姿。林中双燕过，楚楚说兴衰。
祀灶口号·其一
作者：龚鼎孳
朝代：明
体裁：七言绝句

不因人热又经春，索米频看釜有尘。上帝若询功过事，勿言口语忤平津。
祀灶口号·其三
作者：龚鼎孳
朝代：明
体裁：七言绝句

积薪终日上头居，汉殿人犹忌子虚。今夕一杯聊媚灶，十年误信解嘲书。
祀灶口号·其二
作者：龚鼎孳
朝代：明
体裁：七言绝句

草草辛盘送一年，居亭风味太萧然。天厨莫笑齑盐薄，犊鼻裈充下箸钱。
祀灶口号·其四
作者：龚鼎孳
朝代：明
体裁：七言绝句

纷纷同辈各青云，爨下青桐罪可焚。为厌朱门新意气，酒酣裂却送穷文。
祖仁渊吏部园池宴集赋赠
作者：龚鼎孳
朝代：明
体裁：七言律诗

后卷瑶管接烟波，清昼频容载酒过。共说中朝思水鉴，那知幽事胜岩阿。碧油花拥春风出，团扇香迎朝日多。丰沛世家饶将相，功名三十岂蹉跎。
祖命纳姬吴陵为赋催妆诗·其一
作者：龚鼎孳
朝代：明
体裁：七言绝句

绣带留仙麝粉飘，天涯明月照填桥。鹔鹴裘价能多少，买得春江第一箫。
祖命纳姬吴陵为赋催妆诗·其七
作者：龚鼎孳
朝代：明
体裁：七言绝句

柳丝桐雨一帘遮，生受红兰有碧纱。衾暖金堂骄婿贵，侍儿不许进琵琶。
祖命纳姬吴陵为赋催妆诗·其三
作者：龚鼎孳
朝代：明
体裁：七言绝句

茎露仙盘乞一杯，当筵亲领丽娟回。东风寒食能催嫁，不用中丞骏马催。
祖命纳姬吴陵为赋催妆诗·其二
作者：龚鼎孳
朝代：明
体裁：七言绝句

红潮双缬斗燕支，看杀吴陵轻薄儿。只有凤池青玉管，天教长近远山眉。
祖命纳姬吴陵为赋催妆诗·其五
作者：龚鼎孳
朝代：明
体裁：七言绝句

乘兴来呼载酒舟，等閒一曲殢苏州。而今掌上笼鹦鹉，夜夜梁云遏不流。
祖命纳姬吴陵为赋催妆诗·其六
作者：龚鼎孳
朝代：明
体裁：七言绝句

晶屏蛱蝶护香酣，插架奇书许共探。自注水沉薰小坐，襞笺细写褚河南。
祖命纳姬吴陵为赋催妆诗·其四
作者：龚鼎孳
朝代：明
体裁：七言绝句

雾鬓钗宜刻玉鸾，镜台消得尽情看。隋堤一派垂杨路，不种琼花种合欢。
祝宫紫阳偕夫人六十寿·其一
作者：龚鼎孳
朝代：明
体裁：七言律诗

春雨堂开涧户幽，徵车早日下沧洲。平生避贵颜光禄，卿长无惭陈太丘。花外齐眉安缟纻，云中绕膝骤骅骝。著书岁久龙鳞老，还许扁舟问昔游。
祝宫紫阳偕夫人六十寿·其二
作者：龚鼎孳
朝代：明
体裁：七言律诗

水国烟波稳钓纶，江东遗老太平身。传家射策联三叶，教子成名第一人。海鹤凌风心浩荡，沙鸥让席味清真。百年偕隐原完福，高枕浮云万态驯。
祝山公观察辰沅·其一
作者：龚鼎孳
朝代：明
体裁：七言律诗

五溪铜鼓静秋声，万里风烟别绪生。使者节随秋雁下，祝生名奋史鱼清。官閒药灶堪兼隐，兵定人家好劝耕。福地洞天膏雨遍，早圆功行在斯氓。
祝山公观察辰沅·其二
作者：龚鼎孳
朝代：明
体裁：七言律诗

重瞻棨戟映并州，绛帐名儒已八驺。酉穴书传开羽翼，舂陵咏就缓征求。当时泪共挥丹笔，旧雨吾今感白头。古处难忘簪更盍，亲闻岳牧注宸旒。
祝张母赵太夫人八十大寿
作者：龚鼎孳
朝代：明
体裁：七言律诗

九华杯泛紫葡萄，仙从翩翩奏玉璈。夙羡牙签传史学，更誇金鹿得名高。徐家有子称麟石，谢氏诸孙尽凤毛。嗣此安期云外见，年年久视在松豪。
祝易晴湄中翰
作者：龚鼎孳
朝代：明
体裁：五言律诗

曾到晴川阁，风烟江汉开。星高金马岁，玉让楚人才。法眼骊珠得，词头凤沼推。卿云天尺五，薇省是蓬莱。
祝英台近·闻暂寓清江浦用辛稼轩春晚韵
作者：龚鼎孳
朝代：明

绿烟横，兰桨渡。金犊偃淮浦。细草春寒，过尽断肠雨。望中雀扇云衣。温存无据。枕边心，关山留住。莫轻觑。柳外无尽长亭，朝朝背人数。河上双鱼，听否咒花语。更愁香梦来寻，重添离处。却也遣、病魂随去。
祝英台近·闻暂寓清江浦，用辛稼轩春晚韵
作者：龚鼎孳
朝代：明
体裁：词

绿烟横，兰桨渡，金犊偃淮浦。细草春寒，过尽断肠雨。望中雀扇云衣，温存无据，枕边心、关山留住。莫轻觑。柳外无尽长亭，朝朝背人数。河上双鱼，听否咒花语。更愁香梦来寻，重添离处，却也遣、病魂随去。
秀升返里门兼柬同社诸子·其一
作者：龚鼎孳
朝代：明
体裁：七言律诗

莺啼飞絮满金沟，云际帆开碧草秋。一榻宾朋偕脱粟，三春风雨罢登楼。名高太学防流俗，赋就长杨起壮游。还忆论文樽酒客，青灯同白少年头。
秀升返里门兼柬同社诸子·其二
作者：龚鼎孳
朝代：明
体裁：七言律诗

百年生事笑门阑，敛手棋怦局易残。吾道自安龙性拙，故人能信鹤粮难。云因芒屩千峰碧，莼浸冰盘五月寒。梦逐扁舟江国路，输君高枕阅风湍。
秀升返里门兼柬同社诸子初夏斋中藤花大开招吴岱观张大风赵友沂唐髯孙同饮其下·其一
作者：龚鼎孳
朝代：明
体裁：七言律诗

空斋步屧似閒僧，药灶书床逸兴乘。蓟苑鸟啼春后树，乡园星聚醉中灯。愁看物态惊心久，老傍名花倦眼能。试数翰音槐棘路，可如苍雪一枝藤。
秋兴·其一
作者：龚鼎孳
朝代：明
体裁：七言律诗

觚棱云气晓苍茫，辇道秋凝碧露光。岂爱金铺巢翡翠，新开阿阁下鸾凰。尧阶日映仙蓂丽，汉诏租蠲左辅荒。栉沐万方勤玉几，敢言欢乐未渠央。
秋兴·其三
作者：龚鼎孳
朝代：明
体裁：七言律诗

燧入吴天铁弩横，高秋箫鼓送南征。水犀自决新洲战，风鹤休轻灞上兵。前箸河山传檄远，后车莺燕祝功成。关西飞将方超距，笑指沧江画角鸣。
秋兴·其二
作者：龚鼎孳
朝代：明
体裁：七言律诗

横经虎观析群纷，召直仍传洒练裙。暂有期门开玉埒，不令天禄锁香芸。兰波回棹歌汾水，麦穗占年纪瑞云。忧国老臣深造膝，九秋温树不曾闻。
秋兴·其四
作者：龚鼎孳
朝代：明
体裁：七言律诗

谁向流人问孟崙，风霜一夕动天阍。褴留丹陛犹旌直，书就金商岂避髡。沙草未迷迎雁路，庭萱终沃放麋恩。宓妃玉女虚无事，止辇先招出塞魂。
秋分同善持君冒雨重游天竺灵隐漫成口号十二首·其一
作者：龚鼎孳
朝代：明
体裁：七言绝句

花时筇杖叩禅关，细雨秋鸿客未还。今日群峰能杳霭，开楼不似早春山。
秋分同善持君冒雨重游天竺灵隐漫成口号十二首·其七
作者：龚鼎孳
朝代：明
体裁：七言绝句

寒云拥树青模糊，苍鼠翠禽向客呼。前朝僧寺世间有，灵隐山门天下无。
秋分同善持君冒雨重游天竺灵隐漫成口号十二首·其三
作者：龚鼎孳
朝代：明
体裁：七言绝句

屋角老松千尺强，虬枝曲干相撑当。即防玉斧摧残易，不惜银鞍风雨忙。
秋分同善持君冒雨重游天竺灵隐漫成口号十二首·其九
作者：龚鼎孳
朝代：明
体裁：七言绝句

空堂石磴秋阴连，哀壑无声幽磬悬。门前过雨樵子绝，即唤柴荆清可怜。
秋分同善持君冒雨重游天竺灵隐漫成口号十二首·其二
作者：龚鼎孳
朝代：明
体裁：七言绝句

惜别秋风万壑生，祗林幽草晚含情。高回碧雾峰峦隐，小摘虚檐橘柚清。
秋分同善持君冒雨重游天竺灵隐漫成口号十二首·其五
作者：龚鼎孳
朝代：明
体裁：七言绝句

一雨空濛失众峰，蜿蜒绝壁捲苍龙。楼台想像虚无里，回首半天何处钟。
秋分同善持君冒雨重游天竺灵隐漫成口号十二首·其八
作者：龚鼎孳
朝代：明
体裁：七言绝句

龙宫寥寂锁苔痕，秋色岧峣鹫岭尊。词客风流今未远，江潮海日与招魂。
秋分同善持君冒雨重游天竺灵隐漫成口号十二首·其六
作者：龚鼎孳
朝代：明
体裁：七言绝句

冷泉亭子石色古，况逢秋雨相鲜新。茨菰菱叶太无赖，鸂鶒蜻蛉不避人。
秋分同善持君冒雨重游天竺灵隐漫成口号十二首·其十
作者：龚鼎孳
朝代：明
体裁：七言绝句

万里关河去住非，千林香草碧牵衣。空山静处消金甲，回首乾坤一采薇。
秋分同善持君冒雨重游天竺灵隐漫成口号十二首·其十一
作者：龚鼎孳
朝代：明
体裁：七言绝句

京兆画眉能恼人，长卿酒赋不怜身。鹿门大有庞居士，携汝香衫作道民。
秋分同善持君冒雨重游天竺灵隐漫成口号十二首·其十二
作者：龚鼎孳
朝代：明
体裁：七言绝句

萧条生事卧柴桑，种秫无田也不妨。他日五男能纸笔，不知谁得老夫狂。
秋分同善持君冒雨重游天竺灵隐漫成口号十二首·其四
作者：龚鼎孳
朝代：明
体裁：七言绝句

飞来峰下花芬菲，飞来峰前雨细微。月中桂子那肯堕，雨底游人见即稀。
秋卧偶成·其一
作者：龚鼎孳
朝代：明
体裁：五言律诗

米瓮随时竭，松醪昨夜清。醉眠吾世过，枕簟一秋平。鸠拙谋生少，龙驯欲杀轻。翻嫌晨梦作，扰扰似多营。
秋卧偶成·其二
作者：龚鼎孳
朝代：明
体裁：五言律诗

碧槛幽花满，秋林过雁多。天容私岁月，物转恕烟萝。香重笼金缕，风高冷玉珂。戴星黄发老，辛苦欲如何。
秋夕寓意·其一
作者：龚鼎孳
朝代：明
体裁：七言绝句

红墙珠斗夜初阑，碧露无声白玉盘。灵鹊尽誇双羽翼，素娥衣袖半天寒。
秋夕寓意·其二
作者：龚鼎孳
朝代：明
体裁：七言绝句

咫尺明河玉漏长，云軿飞送九霞裳。天孙肯怨经秋冷，织素亭亭报七襄。
秋夕有怀和遂初·其一
作者：龚鼎孳
朝代：明
体裁：七言律诗

归思长萦下泽车，西风消渴到相如。无聊听雁秋窗下，有客投诗伏枕初。梅福何年吴市卒，王充满眼雒阳书。时艰侧目蓬蒿长，不信逃名计亦疏。
秋夕有怀和遂初·其二
作者：龚鼎孳
朝代：明
体裁：七言律诗

玩世曾传咏五君，风尘笳吹岂堪闻。朱弦自惜焦桐响，孤凤犹栖百鸟群。幽磬晚香催梵诵，青灯残角度秋分。北山猿鹤无相诮，芝桂滔滔已半焚。
秋夜友沂寤明伯紫澹心过寓园小饮·其一
作者：龚鼎孳
朝代：明
体裁：五言律诗

寥阔江天外，秋鸿影末稀。新亭王谢酒，落日芰荷衣。木叶小庭下，柴门生事非。高朋日谈宴，似有北山归。
秋夜友沂寤明伯紫澹心过寓园小饮·其二
作者：龚鼎孳
朝代：明
体裁：五言律诗

无聊丝竹意，为世破深愁。秋色来青嶂，浮云送白头。琅琊情自命，魏晋酒为谋。南渡何年事，鸣钟过五侯。
秋夜同于皇友沂寤明澹心子翥集与治斋中即送伯紫之邗江·其一
作者：龚鼎孳
朝代：明
体裁：七言律诗

幽林把臂雁来初，醉简秋窗种橘书。江左谈清人再见，名山史就世何如。难看落月凄猿鹤，欲别当风嘱鲤鱼。石马路寒云物在，相逢莫遣酒杯疏。
秋夜同于皇友沂寤明澹心子翥集与治斋中即送伯紫之邗江·其二
作者：龚鼎孳
朝代：明
体裁：七言律诗

乾坤歌哭不成狂，五柳先生一草堂。埋照细倾中夜酒，怅离微忆隔帘霜。高城玉漏同秋思，暮雨铜驼旧帝乡。摇落未须伤楚客，过江风物总悲凉。
秋夜同王于一纪伯紫杜于皇余澹心陈伯玑冒辟疆蒋子久姜绮季子翥陈其年椒峰饮徐氏寓园分得洗字
作者：龚鼎孳
朝代：明
体裁：古风

空天下秋阴，白露何瀰瀰。深巷双梧桐，过雨青若洗。到门江海客，萧疏略苛礼。当风扬幽兰，襟带交沅澧。对酒一欢宴，谈谐散诃诋。当时长干曲，箫鼓纷角抵。何意东园花，时去萎霜荠。荒台中夜月，曾照金张第。逝日已苦多，流涕肉生髀。努力学稼圃，衡宇同闭启。浩歌榻勿悬，明星动芳醴。
秋夜听雨用少陵秋野五首韵同二鸿孝威兴公·其一
作者：龚鼎孳
朝代：明
体裁：五言律诗

金风动绿芜，秋影入窗虚。客梦迷今雨，浮云暗古墟。桂从何地发，兰任傍门锄。自惬莼鲈兴，空阶欲上鱼。
秋夜听雨用少陵秋野五首韵同二鸿孝威兴公·其三
作者：龚鼎孳
朝代：明
体裁：五言律诗

碧草含风劲，青虫语夜长。凉生冰簟梦，书湿露萤光。清漏声堪续，寒花密欲房。烛深幽磬歇，高阁送微香。
秋夜听雨用少陵秋野五首韵同二鸿孝威兴公·其二
作者：龚鼎孳
朝代：明
体裁：五言律诗

江海安萝薜，孤心入雒违。乍怜深雨夕，似有一帆归。浊酒閒相命，炎威欲渐非。吴峰秋色满，应长墨胎薇。
秋夜听雨用少陵秋野五首韵同二鸿孝威兴公·其五
作者：龚鼎孳
朝代：明
体裁：五言律诗

空斋蔬笋俭，纫蕙感同群。木向高天落，鸿连远塞闻。寂寥知岁月，沾洒各风云。入夜征幡湿，愁看玉帐军。
秋夜听雨用少陵秋野五首韵同二鸿孝威兴公·其四
作者：龚鼎孳
朝代：明
体裁：五言律诗

帝城砧杵后，愁见蓼花红。鸥鹭浮难水，蛟龙逞易风。天涯秋事早，乱后客心同。惆怅张徽曲，开元有废宫。
秋夜柬友沂·其一
作者：龚鼎孳
朝代：明
体裁：五言律诗

一凉知夜气，花径野云封。天欲过初雁，人如隔数峰。青灯疏落木，微雨报秋钟。桃叶笙箫路，何时曳杖从。
秋夜柬友沂·其二
作者：龚鼎孳
朝代：明
体裁：五言律诗

坐深闻蟋蟀，天地入秋声。江外铙笳满，林中枕簟清。醉眠谁共榻，风露一调筝。廓落怜同调，遥知楚客情。
秋夜澹心招同洞门友沂寤明孟新雨中社集迟与治不至适仲调归自京口即席限韵
作者：龚鼎孳
朝代：明
体裁：五言排律

建业秋仍在，衔杯旅兴同。潮翻寒杵动，钟远暮云通。物态增嵇懒，幽栖类阮穷。何缘悲楚凤，吾道信冥鸿。碧草千林晚，沧流万壑东。闻砧头并白，惜夜烛偏红。烽火留清泌，关山赋小戎。十年连榻雨，一笛五更风。招隐依岩桂，先霜感鬓蓬。孤弦挥别后，缺月堕愁中。候至方摇落，天高尚蕴隆。狂呼聊对遣，哀怨不堪终。故国悽春燕，恒情爱夏虫。埋忧花底屐，逃世酒家筒。魏晋人多愤，齐梁语竟工。飘摇惟断柳，剪伐到焦桐。雪涕新亭集，回澜大雅功。神莹翩洗马，辨激失奔虹。赋忆甘泉馆，谭倾碣石宫。虎头虚接席，雁序恰徘空。联袂欣芳杜，停舟下早枫。锦灯檐溜隔，鱼钥暗烟笼。狎客销琼树，徵君保菊丛。漏长堪舞剑，翮倦已伤弓。战伐催雌守，渔樵倖薄躬。难明歌哭意，閒托滑稽雄。道莫冠俱溺，时防甲易衷。名山还谢朓，江左孰桓冲。烂熳看浮蚁，纷纭笑猎熊。青霞钟阜湿，相待采芝翁。
秋夜省中赋怀·其一
作者：龚鼎孳
朝代：明
体裁：七言绝句

暖艳寒香绣户回，昨宵诗思谢家才。携将天上金盘露，洒向花间玉镜台。
秋夜省中赋怀·其七
作者：龚鼎孳
朝代：明
体裁：七言绝句

玉台淡扫远山生，当代争传是小名。珍重近来千唤熟，珊瑚敲枕易分明。
秋夜省中赋怀·其三
作者：龚鼎孳
朝代：明
体裁：七言绝句

秋砧遥送玉壶迟，辜负香衾是此时。小剪兰膏封钿合，退朝亲为点蛾眉。
秋夜省中赋怀·其九
作者：龚鼎孳
朝代：明
体裁：七言绝句

杨雄初赋已成篇，清薤芙蓉执戟边。好傍玉炉添五夜，晓窗凭几有香肩。
秋夜省中赋怀·其二
作者：龚鼎孳
朝代：明
体裁：七言绝句

倾国温柔老是乡，却怜襆被待明光。鸳鸯瓦上如霜月，祗觉今宵玉漏长。
秋夜省中赋怀·其五
作者：龚鼎孳
朝代：明
体裁：七言绝句

宫衣百濯鬓香浮，画省人如画阁幽。户外玉绳低苑柳，栖乌应报汉宫秋。
秋夜省中赋怀·其八
作者：龚鼎孳
朝代：明
体裁：七言绝句

天涯约梦到长安，银汉红桥路渺漫。今夜凤凰池畔梦，依稀同作隔年看。
秋夜省中赋怀·其六
作者：龚鼎孳
朝代：明
体裁：七言绝句

未央前殿月痕移，团扇犹吟桃叶诗。身是花间双蛱蝶，金风吹上万年枝。
秋夜省中赋怀·其十
作者：龚鼎孳
朝代：明
体裁：七言绝句

练裙閒改道人装，斗室新开贝叶堂。听钥翻经风露迥，金门游戏总清狂。
秋夜省中赋怀·其四
作者：龚鼎孳
朝代：明
体裁：七言绝句

绮屏红袖护初寒，剩有冰弦语夜阑。封事经秋殊冷落，乞将筠管代花弹。
秋夜社集柏庵草堂
作者：龚鼎孳
朝代：明
体裁：七言律诗

山藤涧草古香侵，幽客招邀试入林。六代月高如此夜，一声歌满奈何心。茝兰结佩秋相赏，蟋蟀怜人晚自吟。屈宋纷纭催别赋，不堪江馆到疏砧。
秋夜集筑影斋分韵·其一
作者：龚鼎孳
朝代：明
体裁：五言律诗

夜过中秋永，人同旅雁逢。新凉衣裌称，衰兴引杯浓。叶乱虫边雨，灯斜醉后钟。莫令车马客，轻破紫苔封。
秋夜集筑影斋分韵·其二
作者：龚鼎孳
朝代：明
体裁：五言律诗

隔岁烟霞地，提壶日就花。九秋同步屧，双鬓忽京华。客事关砧杵，狂吟送鼓笳。那堪风柳外，重见玉珂斜。
秋夜雨集伯紫真冷堂同诸子即席赋
作者：龚鼎孳
朝代：明
体裁：古风

高台过雨不得上，斗室秋云聚深酌。冲泥入门宾毕集，贤豪对酒露大略。隔日相携春草楼，云连沙青遍山脚。是夕不见顿愁病，豁以沉饮代良药。行杯促坐乐千古，一客不欢踰贬削。何来军声朱雀航，插羽鸣铙妨大嚼。世态凭看塞翁马，吾徒未稳栖枝鹊。苍茫晚岁独江海，脱身风饕兼雪虐。青溪梧竹台城柳，十载一遂中林约。高卧沧洲殊不意，此味复恐风尘攫。蓝墨萧疏秫田瓮，小摘霜枝傲篱落。烛明酒清更未阑，炯炯平生寸心托。金络之马青帘舻，回飙振天起飞箨。兴尽欲返山阴棹，路岐悔铸诸州错。勿言骊驹不可絷，即今凤鸟已难作。万事阴晴安得知，入夜残星动书阁。且复伸眉破寂寥，何当洗眼过轻薄。绣床锦瑟双流连，吹笙不羡缑山鹤。玉瓮花间尽倾倒，立马长街仍大索。偕隐从工织缣素，置身自许宜丘壑。呼鹰击筑大道边，别来风采尚如昨。酒酣蟹螯杂菹菜，美味流匙润枯涸。与汝同心结松柏，为吾果腹甘藜藿。自古移文有北山，从谁隐几输南郭。百年风雨此盘桓，万里襟期信然诺。极目寒江挥袂时，空天一雁恣寥廓。
秋夜饮归即事·其一
作者：龚鼎孳
朝代：明
体裁：七言绝句

九衢灯火竞长安，醉罢笙歌漏欲残。谁向南天吹画角，西风鸿雁月中寒。
秋夜饮归即事·其三
作者：龚鼎孳
朝代：明
体裁：七言绝句

三辅蛟龙彻夜呼，江淮菜色接东吴。好将邸第鸣钟会，缀入流民郑侠图。
秋夜饮归即事·其二
作者：龚鼎孳
朝代：明
体裁：七言绝句

夜夜华筵合列卿，大酺何日赐苍生。甘泉烽火秋来急，不为群公减太平。
秋夜饮归即事·其五
作者：龚鼎孳
朝代：明
体裁：七言绝句

羽林金甲渡浑河，落日秋原卧紫驼。醉倚按鹰台上望，前军新自邺城过。
秋夜饮归即事·其六
作者：龚鼎孳
朝代：明
体裁：七言绝句

玉塞霜高挂角弓，争看谈笑靖兵戎。不知何地秋防急，一夜鸣鞭万骑东。
秋夜饮归即事·其四
作者：龚鼎孳
朝代：明
体裁：七言绝句

百川秋水决金堤，冰雹兼闻满晋齐。自是京华天眷厚，朱门争唱白铜鞮。
秋夜饮王玉式斋中书吴郎扇·其一
作者：龚鼎孳
朝代：明
体裁：七言绝句

背雒堂边得树亭，一灯疏竹散秋星。玉箫正倚微风度，恰许何郎醉后听。
秋夜饮王玉式斋中书吴郎扇·其三
作者：龚鼎孳
朝代：明
体裁：七言绝句

乌衣桃叶竞风流，罗袖香回玉笛秋。帘捲墨池临细字，蕺山新遣学银钩。
秋夜饮王玉式斋中书吴郎扇·其二
作者：龚鼎孳
朝代：明
体裁：七言绝句

当时京雒对王郎，浊酒同看雁一行。今日白门歌子夜，重怜垂柳复垂杨。
秋夜饮王玉式斋中书吴郎扇·其五
作者：龚鼎孳
朝代：明
体裁：七言绝句

姜九池亭杜二台，菊花香傍蟹螯开。争知天壤王郎坐，碧月偏从雨后来。
秋夜饮王玉式斋中书吴郎扇·其四
作者：龚鼎孳
朝代：明
体裁：七言绝句

金弹平过蹴鞠场，五陵风日紫游缰。谁怜江左秋花夜，秃袖还笼玉塞霜。
秋岳以纪病诗三十六韵见示我贫也非病也因为纪贫诗和韵
作者：龚鼎孳
朝代：明
体裁：五言排律

路难添别恨，兴阻得春怜。丽陌从花柳，深愁闭管弦。世宜千日醉，书窘一囊钱。厮善骄金注，乾坤隘瓦全。蝇樊纷戢戢，渔泽尽涓涓。梗泛孤鸿外，身轻小吏前。拙词彭泽米，去醴穆生筵。厌俗耽悬釜，谋生晚执鞭。酒垆真倦蜀，筑市已输燕。眉敛醯盐候，心低雨雪边。宾朋环座冷，钗钏逐时捐。泛爱人何有，穷交见不鲜。衣憎张禄惫，阍炙武安权。毛羽徒摧绝，风波尚慎旃。五湖南阮舍，双鬓北门篇。泉断廉同汲，僵忧直似弦。稻肥饥鹤远，色举海鸥偏。畴昔辞蓬户，云霄起盛年。鸣镳桃李苑，曳绶鼓笳天。戍火披牙轴，琴床枕血鋋。七霜冰铁过，两袖芷兰牵。家训早谋食，微名凛涉渊。诤规官乍忝，狂瞽疾难痊。书抗雷霆上，扉持虎豹眠。抢呼才木吏，涕泪忽金仙。羁旅人才贱，崎岖祸事联。废莪游子箧，飞霰国门船。故馆魈狐出，枯岑杞棘缠。无林投倦鸟，比屋到啼鹃。襆被偕修黛，防偷斥旧毡。园亭晴日屐，货殖老生编。幽士歌相和，沧江卧不旋。筮龟凭正则，爵里让僧虔。与物消营竞，为欢息胝胼。道安群吠怪，诗取万夫传。永谢当涂色，于陵太洒然。
秋岳以诗订游事和答八首兼送先之湖上·其一
作者：龚鼎孳
朝代：明
体裁：五言律诗

柴扃谁剥啄，天半堕朱霞。看即怜春满，吟常到日斜。鸟深林过雨，鸥泛客移家。赋就裁幽愤，人间尚齿牙。
秋岳以诗订游事和答八首兼送先之湖上·其七
作者：龚鼎孳
朝代：明
体裁：五言律诗

萧条湖海意，难向贵游前。泛宅依幽侣，为农待薄田。兴深春屐勇，吟苦夜灯悬。经乱身宜恕，花时乞醉眠。
秋岳以诗订游事和答八首兼送先之湖上·其三
作者：龚鼎孳
朝代：明
体裁：五言律诗

畏放荒台眼，斜阳冷馺娑。玉鱼春雾湿，铁驷晓林过。事到衡门拙，交当末俗讹。渔蓑幽色满，相戒饭牛歌。
秋岳以诗订游事和答八首兼送先之湖上·其二
作者：龚鼎孳
朝代：明
体裁：五言律诗

金马诸年少，君同供奉班。旗亭消柳絮，鸿雪隐春山。晴报开帆急，花分闭阁閒。惟愁钲鼓路，惨澹异林间。
秋岳以诗订游事和答八首兼送先之湖上·其五
作者：龚鼎孳
朝代：明
体裁：五言律诗

运尚喧龙斗，人真厌雀罗。春愁天宝隔，雄藻建安多。态讶朱门甚，贫如白眼何。燕云诸骏骨，可解念菁莪。
秋岳以诗订游事和答八首兼送先之湖上·其八
作者：龚鼎孳
朝代：明
体裁：五言律诗

得閒安药饵，未老足江湖。庄舄常怀越，梁鸿欲滞吴。鴳鸠嘲远志，麟凤悔岐途。自放山麋性，箪瓢亦壮图。
秋岳以诗订游事和答八首兼送先之湖上·其六
作者：龚鼎孳
朝代：明
体裁：五言律诗

习懒还山后，门高减送迎。珠林春共坐，画舫月分行。野燧千江戍，轻装五岳情。同游真忝窃，吾避李膺名。
秋岳以诗订游事和答八首兼送先之湖上·其四
作者：龚鼎孳
朝代：明
体裁：五言律诗

烽定轻吹梗，田枯晚种瓜。黄云看世换，青史惜身瑕。柳暗凫塘月，樽虚石涧花。五湖那可觅，随意野蓬斜。
秋岳偕至佛山同张登子饮邝无傲斋中·其一
作者：龚鼎孳
朝代：明
体裁：五言律诗

虚馆张瑶席，春云煖一亭。客逢花鸟醉，灯绕葛萝青。海错斋盘出，骊歌隐几听。楼船潮欲落，风篴起江萍。
秋岳偕至佛山同张登子饮邝无傲斋中·其二
作者：龚鼎孳
朝代：明
体裁：五言律诗

龙腹名原盛，乾坤此种瓜。玉壶醲晚市，珠月吐晴花。老爱看山杖，狂销犯斗槎。招携春草在，湖海迹非赊。
秋岳出领粤东左藩赋送八首·其一
作者：龚鼎孳
朝代：明
体裁：七言律诗

凤阙旌开晓霰寒，离筵屡改向冬残。天隅戎马容才健，意外羁愁豁路难。长笛早梅催大庾，孤砧落叶忆桑乾。晨风好纵南飞翼，莫作云霄铩羽看。
秋岳出领粤东左藩赋送八首·其七
作者：龚鼎孳
朝代：明
体裁：七言律诗

彭蠡鸿暄渐北飞，岭南书札到应稀。篇成白马逢谁寄，梦逐丹崖远自归。过雨懒开松下屐，看花愁湿别时衣。试寻锦带桥头月，曾照联吟立翠微。
秋岳出领粤东左藩赋送八首·其三
作者：龚鼎孳
朝代：明
体裁：七言律诗

绛灌廷排贾傅狂，恩深文帝许浮湘。一官按剑情终恕，四海登车路未荒。军鼓暮严龙战久，瘴乡日斗客身强。侍中襆被馀冰雪，应笑千金使粤装。
秋岳出领粤东左藩赋送八首·其二
作者：龚鼎孳
朝代：明
体裁：七言律诗

兰佩相怜傍紫宸，飘零真欲共风尘。交情垂老烦钩党，世故多更解畏人。潮徙鳄鱼仍白笔，花明翡翠自青春。浮踪炎海凭栖息，岂有波澜似要津。
秋岳出领粤东左藩赋送八首·其五
作者：龚鼎孳
朝代：明
体裁：七言律诗

楼船南下虎符喧，铁券雄藩峙海门。一自五羊开鼓角，至今万井散鸡豚。徙薪谁效珠崖策，增灶难明玉食恩。文轨普天欢给复，当时佐计已深论。
秋岳出领粤东左藩赋送八首·其八
作者：龚鼎孳
朝代：明
体裁：七言律诗

风度祠前振玉珂，中朝金镜末全磨。九州职贡天南尽，六代公卿吏事多。望到碧油褰雨雪，重来赤舄障江河。悬知台鼎难钩曲，去国忧时鬓已皤。
秋岳出领粤东左藩赋送八首·其六
作者：龚鼎孳
朝代：明
体裁：七言律诗

辟疆园对藕花秋，泽国停帆昼锦游。日煖双鱼春入馔，人归八座晓鸣驺。藏书甪里云中屋，吹角卢循海上舟。宦就蛮江无石载，丹砂须为白华求。
秋岳出领粤东左藩赋送八首·其四
作者：龚鼎孳
朝代：明
体裁：七言律诗

六校鸣鞭发射熊，群卿博议羽旗东。甘陵部沸三君夜，宣曲晴号万木风。铜柱功名归马援，金门寂寞守杨雄。他时尚记更阑酒，灯火霜青土锉同。
秋岳招饮即事漫赋
作者：龚鼎孳
朝代：明
体裁：七言律诗

衔杯正理布衣交，南岳无劳远献嘲。金马旧愁分舞扇，玉台新咏狎征弰。客逢春事欣回辙，烽定吴山妒结茆。燕市渐看稀酒伴，故人乡话满青郊。
秋岳枉驾寓园留诗四章依韵答谢·其一
作者：龚鼎孳
朝代：明
体裁：五言律诗

槛幽喧众鸟，屐响谷中闻。兰舫晴穿郭，蓬门启为君。春慵淹病酒，山近罢移文。夙悟谐名理，宗雷尽可群。
秋岳枉驾寓园留诗四章依韵答谢·其三
作者：龚鼎孳
朝代：明
体裁：五言律诗

乘船春到寺，兴为故人宽。入座逢支遁，论诗霸子桓。虎溪觞禁偶，鹤涧野梅寒。转忆高阳醉，疏狂合免冠。
秋岳枉驾寓园留诗四章依韵答谢·其二
作者：龚鼎孳
朝代：明
体裁：五言律诗

经旬稀览涉，自觉胜情非。幽客冲花至，林香卷幔飞。清樽虚药饵，悽抱改芬菲。大隐何能企，南天识少微。
秋岳枉驾寓园留诗四章依韵答谢·其四
作者：龚鼎孳
朝代：明
体裁：五言律诗

鲁阳戈欲借，莫虑隔重城。市藿粗难饱，春云晚更生。一林佳客坐，万态隐居平。多难兼豺虎，同君历晦明。
秋岳湖上见待踰期少日辄有寄讯之作相见垂示和答四章·其一
作者：龚鼎孳
朝代：明
体裁：七言律诗

春潮衔舫约前溪，到日湖莺取次啼。宋玉宅移烟草合，夫椒国破垒云低。江山事阔烦词藻，歌舞人来散鼓鼙。欢聚倒樽从烂熳，频年噩梦黯重题。
秋岳湖上见待踰期少日辄有寄讯之作相见垂示和答四章·其三
作者：龚鼎孳
朝代：明
体裁：七言律诗

斋厨玉雪净花天，肥报春园笋蕨偏。月黑山钟孤客寺，雨深帘火隔湖船。骊珠抱彩摇中夜，隼翮抟秋起壮年。每讶句成工独步，鲍家风采万人前。
秋岳湖上见待踰期少日辄有寄讯之作相见垂示和答四章·其二
作者：龚鼎孳
朝代：明
体裁：七言律诗

银戈东望海霞平，一舸晴沙急晚征。星日大名推左马，登临馀兴诋公卿。五湖放逐同车骑，二月风花捲旆旌。咫尺龙腥吹骤雨，匣中雄剑已先鸣。
秋岳湖上见待踰期少日辄有寄讯之作相见垂示和答四章·其四
作者：龚鼎孳
朝代：明
体裁：七言律诗

戍旗遥拒越东军，花鸟横江羽骑分。南渡河山名将甲，西陵松柏美人坟。双鸥侣洽趋春水，九市尘高限白云。愁重休文应暂减，隔墙琴酒共斜曛。
秋岳自副院移少司农赋送出台二首·其一
作者：龚鼎孳
朝代：明
体裁：七言律诗

秋生柏府渐高寒，退食从君咏玉盘。经国管萧流辈少，论交李杜并肩难。投簪素约敦林壑，拄笏青天纵羽翰。尚喜风霜留谏劄，栖乌长似凤皇看。
秋岳自副院移少司农赋送出台二首·其二
作者：龚鼎孳
朝代：明
体裁：七言律诗

几年烟峤共登临，多难萧条百感侵。执简才偕丹仗地，乘车未改白头心。花骢步好偏星散，金马官移总陆沉。忧乐早关同学事，苍生今望谢公深。
秋岳过饮小斋四叠前韵·其一
作者：龚鼎孳
朝代：明
体裁：七言律诗

君才如海俯青渑，又探骊龙扰角棱。雪照镆邪寒似水，风吹缟带续为绳。当杯有鹿争思逐，斗捷犹蜩熟可承。敢倚偏师摩赵壁，雕虫聊说壮夫曾。
秋岳过饮小斋四叠前韵·其二
作者：龚鼎孳
朝代：明
体裁：七言律诗

凤拨朱么绕戒龛，名香清影亦孤参。经年鹃血啼成豹，织月蛛丝巧胜蚕。叔夜不堪真有七，长康独绝已名三。酒酣击筑馀幽愤，输与羊裘大泽男。
秋怀诗二十首和李舒章韵·其一
作者：龚鼎孳
朝代：明
体裁：五言律诗

绕枝怜旅鹊，遁迹羡山麚。一雁霜初满，千林菊始华。衣凉惊敝絮，客久笑匏瓜。摇落西风候，无人问孟嘉。
秋怀诗二十首和李舒章韵·其七
作者：龚鼎孳
朝代：明
体裁：五言律诗

闭门安僻性，不厌旅情孤。身世如飘瓦，文章愧握瑜。愁多喧促织，梦破唤提壶。人事崎岖极，江湖亦畏途。
秋怀诗二十首和李舒章韵·其三
作者：龚鼎孳
朝代：明
体裁：五言律诗

自得莼鲈味，江东老步兵。渔樵无善地，烟月坐荒城。群态纷朱戟，千峰尚战旌。愁中横笛晚，天地一秋声。
秋怀诗二十首和李舒章韵·其九
作者：龚鼎孳
朝代：明
体裁：五言律诗

攀条常泫泪，枯树夕阳低。风忆陈隋艳，名惭嵇阮齐。故交贫日尽，长恨酒中题。却怪杜陵老，经营到瀼西。
秋怀诗二十首和李舒章韵·其二
作者：龚鼎孳
朝代：明
体裁：五言律诗

金门栖隐日，有客破苔封。愁岂人言始，情惟我辈钟。浮云催别鹄，落日满卢龙。最忆高阳社，能怜阮仲容。
秋怀诗二十首和李舒章韵·其二十
作者：龚鼎孳
朝代：明
体裁：五言律诗

缥缈江云外，吴枫正饯秋。一帆杨子月，四壁长卿裘。好句香奁定，寒花驿路稠。悠悠人不解，洗马竟无愁。
秋怀诗二十首和李舒章韵·其五
作者：龚鼎孳
朝代：明
体裁：五言律诗

不意飘零甚，行看雨雪来。依人常计左，阅世总心灰。白眼嫌多忤，绨袍耻自媒。有情隋苑柳，为尔一徘徊。
秋怀诗二十首和李舒章韵·其八
作者：龚鼎孳
朝代：明
体裁：五言律诗

几年怀故里，白雁晚沙中。及此伤浮梗，无殊饱朔风。草从何代碧，枫已万山红。小隐惭丛桂，江流日夕东。
秋怀诗二十首和李舒章韵·其六
作者：龚鼎孳
朝代：明
体裁：五言律诗

岂必清歌发，时时唤奈何。九秋生事拙，六代恨人多。画角纷横海，雕梁远塞河。景阳花外月，无计照铜驼。
秋怀诗二十首和李舒章韵·其十
作者：龚鼎孳
朝代：明
体裁：五言律诗

仲蔚蒿何地，苦游翻似归。愁令青鬓改，梦逐白云飞。有路难怀橘，无名却采薇。赋成人不省，信美定谁依。
秋怀诗二十首和李舒章韵·其十一
作者：龚鼎孳
朝代：明
体裁：五言律诗

高楼萧瑟处，不敢望枌榆。花社初分屐，青梅小似珠。几时闻蟋蟀，恰记赋骊驹。应有悲秋句，吟声绕绿芜。
秋怀诗二十首和李舒章韵·其十七
作者：龚鼎孳
朝代：明
体裁：五言律诗

早霜吹短袂，泪浥舞衣斑。诸弟他乡梦，半生游子颜。江天谙旅燕，风日困笼鹇。丙舍躬耕好，饥驱负故山。
秋怀诗二十首和李舒章韵·其十三
作者：龚鼎孳
朝代：明
体裁：五言律诗

无繇追逝壑，终日履春冰。大事输今古，浮生闵废兴。歌成悲独鹿，璧玷误飞蝇。惆怅前身梦，青霜薄晓灯。
秋怀诗二十首和李舒章韵·其十九
作者：龚鼎孳
朝代：明
体裁：五言律诗

桥头箫久歇，河上柳难攀。游倦留鸿爪，尘高蔽鹖冠。绝交书欲就，结客兴兼阑。丹壑心期负，何辞世路难。
秋怀诗二十首和李舒章韵·其十二
作者：龚鼎孳
朝代：明
体裁：五言律诗

载酒人时满，高轩客幸稀。歌呼千载过，眠食寸心违。白雪逢天怒，明弦与泪挥。总持头自黑，安得荜门归。
秋怀诗二十首和李舒章韵·其十五
作者：龚鼎孳
朝代：明
体裁：五言律诗

誓墓逃空谷，惊心历太行。交当俦沮溺，咏必割山王。天日明微尚，兰荃惜故芳。莫教千载后，同传沈东阳。
秋怀诗二十首和李舒章韵·其十八
作者：龚鼎孳
朝代：明
体裁：五言律诗

海陵高士集，风物拟南州。对酒青桐暮，怀人白露秋。梦遥依草阁，书到问扁舟。灿烂何山石，相期对饭牛。
秋怀诗二十首和李舒章韵·其十六
作者：龚鼎孳
朝代：明
体裁：五言律诗

铙笳兼露布，一日遍淮南。乱合天人厌，时难理数参。新愁浇浊酒，秋雨落黄柑。何计消兵甲，渔歌老碧潭。
秋怀诗二十首和李舒章韵·其十四
作者：龚鼎孳
朝代：明
体裁：五言律诗

痴鸟曾填海，啼鹃自咽川。河山如隔世，风雪又经年。鬓色彫潘岳，斋厨冷郑虔。聊期蝉脱稳，不敢话桑田。
秋怀诗二十首和李舒章韵·其四
作者：龚鼎孳
朝代：明
体裁：五言律诗

河山风雨后，万事悔差池。尘海馀蓬鬓，烟霜失劲姿。人犹工侧目，书莫著愁思。高卧兼沉醉，萧条度此时。
秋日偕澹心伯紫子翥过寒玉郊园小饮竟日
作者：龚鼎孳
朝代：明
体裁：七言律诗

南村西阁兴偏长，竹里褰衣步屧香。山拔平沙青更阔，径怜丛菊晚仍芳。隔城树色浮残酒，近寺秋阴逼塔光。临水转思荷芰路，十年欧鸟梦难忘。
秋日同石生中丞登妙光阁和韵·其一
作者：龚鼎孳
朝代：明
体裁：五言律诗

俯槛群峰入，秋浮远塔尖。风林寒欲脱，烟翠晚仍添。昼为禅关永，香从麈尾沾。婆娑双树久，暝色逼银蟾。
秋日同石生中丞登妙光阁和韵·其二
作者：龚鼎孳
朝代：明
体裁：五言律诗

招邀霜府驾，花下问真如。步屧侵苍藓，盘餐愧野蔬。前身金粟慧，幽兴石床书。小隐非公事，丹霄放直庐。
秋日奉召起用谢恩纪事
作者：龚鼎孳
朝代：明
体裁：七言律诗

曈曈晓日凤楼东，宫树秋高燕雀风。故剑初承前席问，素衣忍见立班同。惊留恩遇龙髯后，回忆江湖豹尾中。手板婆娑馀兴在，西山烟雾正空濛。
秋日寄怀王襄璞方伯
作者：龚鼎孳
朝代：明
体裁：七言律诗

雁门关外雁西飞，木脱滹沱正授衣。频向风前开尺素，依然池上坐斜晖。论才方岳丹霄近，携手荆高旧雨稀。安得秋星重对酒，寒香深坞菊花围。
秋日小饮慈仁寺松下圣秋赋闻雁诗见贻因和报·其一
作者：龚鼎孳
朝代：明
体裁：五言律诗

爱永禅关昼，松风改见闻。酒飞丛菊雨，雁聚老秋群。绀殿幽栖鸽，斜阳晚漏云。路难仍小住，入雒有诸君。
秋日小饮慈仁寺松下圣秋赋闻雁诗见贻因和报·其三
作者：龚鼎孳
朝代：明
体裁：五言律诗

计让持螯得，秋从铩羽新。晴空恒掩耳，暮雨亦伤神。击筑防钩党，吹箫羡绝伦。西风油壁近，兰蕙一时春。
秋日小饮慈仁寺松下圣秋赋闻雁诗见贻因和报·其二
作者：龚鼎孳
朝代：明
体裁：五言律诗

与世安聋瞽，支颐日看山。深杯堪白首，薄怒总红颜。沙碛秋阴密，珠林屐齿閒。碧潭云物兴，时逐片鸿还。
秋日感怀
作者：龚鼎孳
朝代：明
体裁：七言绝句

太液波牵翠荇长，风生水殿露荷香。西畴旧是豳风地，犹忆群臣从世皇。
秋日感怀·其一
作者：龚鼎孳
朝代：明
体裁：七言绝句

碧瓦朱楹半劫灰，曲池衰柳乱蝉哀。飞虹桥外清宵月，曾照含元凤辇回。
秋日感怀·其三
作者：龚鼎孳
朝代：明
体裁：七言绝句

罘罳晓日旧曈昽，宝瑟尘生玉帐空。座上休文愁不语，金猊对数落花风。
秋日感怀·其二
作者：龚鼎孳
朝代：明
体裁：七言绝句

佳丽春残苑草荒，葳蕤金锁过斜阳。门前谁系青骢马，争道新开政事堂。
秋日感怀·其五
作者：龚鼎孳
朝代：明
体裁：七言绝句

柴车日夕蹍春沙，紫凤骄垂白鼻騧。只有玉河桥畔柳，解吹飞絮入宣华。
秋日感怀·其六
作者：龚鼎孳
朝代：明
体裁：七言绝句

小叶疏花缀石斑，梳妆楼上隐烟鬟。千年云物惊弹指，又过销魂万岁山。
秋日感怀·其四
作者：龚鼎孳
朝代：明
体裁：七言绝句

万年枝上月黄昏，钟鼓沉沉掩涕痕。海内旧游胶漆解，故宫无复奏云门。
秋日行天坛外即事·其一
作者：龚鼎孳
朝代：明
体裁：五言律诗

潦水晴仍壮，秋云薄易销。巾车纡广陌，碧殿倚层霄。沙净工行马，天清急射雕。遥看石坛侧，风叶故萧萧。
秋日行天坛外即事·其二
作者：龚鼎孳
朝代：明
体裁：五言律诗

高卧仍宾客，浮踪半有无。兴偏秋霁懒，眼傍菊丛孤。玉塞回霜雁，金庭长绿芜。万方军鼓急，文物羡天衢。
秋日过卤均斋偶作·其一
作者：龚鼎孳
朝代：明
体裁：七言绝句

左手持螯右手酒，百年生事属高秋。难堪水部心伤句，今夕欢娱恨白头。
秋日过卤均斋偶作·其三
作者：龚鼎孳
朝代：明
体裁：七言绝句

紫萸黄菊年年兴，采友堂边秋色深。今夜酒香残烛后，醉归谁识五更心。
秋日过卤均斋偶作·其二
作者：龚鼎孳
朝代：明
体裁：七言绝句

萧寺前年竹石歌，西风落叶满烟萝。即今霜鬓重阳后，肠断关山一雁过。
秋日送雪堂夫子守制归豫章·其一
作者：龚鼎孳
朝代：明
体裁：七言律诗

天意如闻厌治安，清流几日领鸳鸾。心知小草云霄倦，道尽门兰雨雪寒。鸡骨自肩名教重，犊车偏载主恩宽。萧萧落叶金沟满，回首风尘不可看。
秋日送雪堂夫子守制归豫章·其七
作者：龚鼎孳
朝代：明
体裁：七言律诗

秋满中原鼓角高，牙旗诸道出乌号。行经河朔千军垒，心落江门八月涛。故国丹枫催白发，边城残月送征袍。羊肠态任浮云转，筑室先封仲蔚蒿。
秋日送雪堂夫子守制归豫章·其三
作者：龚鼎孳
朝代：明
体裁：七言律诗

当年烽火隔林丘，抗表争传有报刘。自恋乌巢辞北阙，那堪鸡絮向南州。人过督亢衣冠白，雁到章江草木秋。击筑五陵稀旧侣，悲歌不敢薄封侯。
秋日送雪堂夫子守制归豫章·其二
作者：龚鼎孳
朝代：明
体裁：七言律诗

京雒龙门客罢登，素车斜日远觚棱。曾持大义规温峤，实恐高名累彦升。松月回胜金掌露，莼丝秋映玉壶冰。亦知苦棘非奇节，近讶皋夔有不能。
秋日送雪堂夫子守制归豫章·其五
作者：龚鼎孳
朝代：明
体裁：七言律诗

中朝龙战几玄黄，到眼青蝇正陆梁。自许义声排大难，每持高节傲明光。瞻云久促名山驾，去国全沾野老裳。猿鹤寻盟才隔岁，柴桑风日未应荒。
秋日送雪堂夫子守制归豫章·其八
作者：龚鼎孳
朝代：明
体裁：七言律诗

赤舄方占帝眷深，栖栖谢傅只中林。百年薇蕨幽人事，一片膺滂国士心。何惜行藏偏侧目，即看桃李遍成阴。哭残风树还饘粥，肤寸为霖又自今。
秋日送雪堂夫子守制归豫章·其六
作者：龚鼎孳
朝代：明
体裁：七言律诗

春郊结伴爱同归，沧海滔滔此拂衣。避辇蛾眉千载妒，抗衡虎口一身微。青云宾客初开阁，白日江湖遽掩扉。入座彭宣今渐老，能禁绛帐手频挥。
秋日送雪堂夫子守制归豫章·其四
作者：龚鼎孳
朝代：明
体裁：七言律诗

沙荻霜高络纬鸣，天涯归去旧柴荆。肯容车帛污廉范，日有宾朋叹谢贞。薜荔称身居士服，蓼莪沾痛及门情。一犁莘雨苍生泪，兵甲悬销丙舍耕。
秋晚
作者：龚鼎孳
朝代：明
体裁：七言律诗

木脱残扉数雁行，西山历历到斜阳。隔年敝屦穿无垢，入夜寒杯浅自香。病起捲帘橙橘雾，灯青看鬓菊华霜。摊经晒药无多事，消受先生粟一囊。
秋晚舟行述怀用李献吉访王生山中韵
作者：龚鼎孳
朝代：明
体裁：五言排律

薄寒秋雾合，侵晓远鸿过。地僻违豺虎，天高起鹳鹅。馀生怀踯躅，不寐阅风波。万里行游懒，千春感慨多。记曾攀露掌，亲得听云和。朱绂联辞藻，青蝇避护呵。艰危留庾信，酒筑合荆轲。咏每连宵并，头长过午科。关山凭噩梦，岁月衍微酡。世又纷车马，吾徒似涧阿。五陵环杞棘，七尺负菁莪。往事青绫被，斜阳白玉珂。逃名幽梵惬，忆友考槃薖。门只题岑寂，途还戒侧颇。他乡愁沈鲍，举国妒阴何。繐帐鹪鹩泣，商音蟋蟀歌。悲随流水曲，惭对故山窝。粥粥寻云树，深深选薜萝。垂纶邀暮鸟，储屐点春螺。竟许碑沉谷，无劳手障河。前身疑木石，来日付羲和。但祝柴桑里，花时罢枕戈。
秋暮同瞿庵蛤庵并同社诸子登仁寿寺阁
作者：龚鼎孳
朝代：明
体裁：五言律诗

便与人间异，空庭得老秋。地连沙路阔，天使夕阳留。龙象初开社，云霞共倚楼。频来双树下，问法亦风流。
秋杪集澹心道归堂时园次自广陵髯孙自姑熟至
作者：龚鼎孳
朝代：明
体裁：七言排律

秋满云萝旅思孤，江峰佐酒足清娱。纷纭态懒嵇中散，摇落天悽屈左徒。共喜飘蓬安远志，未愁香草赠文无。生涯猿鹤惟高枕，终古声名属畏途。幽士晚开深径竹，寒吟碧对一庭梧。赋成枚叔涛仍壮，舟泛袁宏雁乍呼。九月菊因彭泽放，十围树到子山枯。閒宵城阙悲看鬓，老眼干戈欲送儒。万事渐容鸥鸟狎，一筇长为夕阳扶。叶翻古巷琴床迥，霜洗遥峦石骨癯。景物建康宜谢屐，人才典午只黄垆。三年藏袖双鱼腹，九畹当门几虎须。兴托烟霞馀我法，生经丧乱惜微躯。荒鸡空蹴凉天梦，精卫难填大壑趋。此日薜萝从客难，何方薇蕨饱山逋。临春钟断闻金角，午夜灯疏纵玉壶。别后应刘欢宴笑，谈馀周闵费樵苏。遗民皓发贞元事，暮雨台城古帝都。氐族北来纷两晋，莼鲈东下接三吴。卑栖毛羽留衰凤，密雾宫城起训狐。频与美人搴杜药，岂辞渔父卧菰芦。帽归沧海原称皂，童出玄亭已字乌。座上不堪歌折柳，楼头曾许斛量珠。衔杯闽楚关河集，握手乾坤忧患殊。醉许裸裎追展惠，隐期评论免申屠。长干宛转馀团扇，天下萧条为绣弧。水国芙蓉情再续，他乡蟋蟀漏将徂。王家毡尽犹挥麈，杨恽田空罢索租。四壁蟫书忘甲子，百年燕社总枌榆。种瓜早办钟陵道，数子能来雨雪俱。
秋水吟·其一
作者：龚鼎孳
朝代：明
体裁：七言绝句

乌啼杨柳白门前，一夜春莺杂管弦。惆怅开元花落尽，亭亭秋水正当年。
秋水吟·其三
作者：龚鼎孳
朝代：明
体裁：七言绝句

歌舞曾将半壁消，空江流水送南朝。可怜金甃黄昏月，不及东风柳一条。
秋水吟·其二
作者：龚鼎孳
朝代：明
体裁：七言绝句

中枢堂起白杨风，丞相祠前暮草空。彷佛九天冠剑在，岂知儿女即英雄。
秋水吟·其五
作者：龚鼎孳
朝代：明
体裁：七言绝句

内苑花残太液波，无人宣索念奴歌。江南一曲肠俱断，惟有何戡泪点多。
秋水吟·其六
作者：龚鼎孳
朝代：明
体裁：七言绝句

玉舄珠璎起暮尘，舞裙歌板自怜身。羊昙醉后春萧索，青眼看君有几人。
秋水吟·其四
作者：龚鼎孳
朝代：明
体裁：七言绝句

宛转花开相府莲，春风一笑自嫣然。吴桥应有招魂曲，莫唱江东燕子笺。
秋水吟为范文贞公歌儿作
作者：龚鼎孳
朝代：明
体裁：七言绝句

银筝高遏彩云流，曾傍筹边百尺楼。安石屐空丝竹冷，一天羌管散神州。
秦淮小泛同于皇清瑟
作者：龚鼎孳
朝代：明
体裁：七言律诗

又向秦淮问楚风，长安人影碧波中。酒徒已逐荆卿散，客路惟工阮籍穷。画阁远山随意看，欢场明月劝君同。回舟半是笙歌地，醉倚青灯数落红。
秦淮社集白孟新有诗纪事和韵
作者：龚鼎孳
朝代：明

放船烟水色苍然，尽谢朱门酒肉膻。落日凤台邀李白，离宫花谱泣伶玄。十年兰艾天难问，诸子膺滂事可怜。虎豹于今尽萧索，吞声还似九关前。
秦淮社集白孟新有诗纪事和韵
作者：龚鼎孳
朝代：明

次公礼法醉全宽，岸帜高吟一水寒。乱后江声仍北固，座中人影半南冠。自伤钩党名曾噪，颇怪坑儒策未完。狎客冷消三阁烬，却留寄字满琅玕。
秦淮社集白孟新有诗纪事和韵四首·其一
作者：龚鼎孳
朝代：明
体裁：七言律诗

放船烟水色苍然，尽谢朱门酒肉膻。落日凤台邀李白，离宫花语泣伶玄。十年兰艾天难问，诸子膺滂事可怜。虎豹于今尽萧索，吞声还似九关前。
秦淮社集白孟新有诗纪事和韵四首·其三
作者：龚鼎孳
朝代：明
体裁：七言律诗

穷途回首尽风波，此日临流足啸歌。北寺星霜森劲草，桐江人代渺烟蓑。红销鹃舌春前梦，碧浸虾须雨后波。水殿云廊荆棘遍，景阳谁记月明多。
秦淮社集白孟新有诗纪事和韵四首·其二
作者：龚鼎孳
朝代：明
体裁：七言律诗

中原同调渐寥寥，痛哭题书续大招。桂剪北山千古愤，鹤归横海一身遥。武安客散无行酒，长乐花深有负樵。顾影欢场凄冷极，年来双鬓朔风凋。
秦淮社集白孟新有诗纪事和韵四首·其四
作者：龚鼎孳
朝代：明
体裁：七言律诗

次公礼法醉全宽，岸帻高吟一水寒。乱后江声仍北固，座中人影半南冠。自伤钩党名曾噪，颇怪坑儒策未完。狎客冰消三阁烬，却留奇字满琅玕。
秦虞桓过得树轩话旧
作者：龚鼎孳
朝代：明
体裁：七言律诗

夏木交阴薜荔垂，故人颜色此披帷。京华那得衔杯兴，灯火回看载笔时。万事风波惊晚暮，七年离别感栖迟。公车好对严徐诏，吾道同心欲向谁。
程仲玉观察闽中过访吴门赋此送别
作者：龚鼎孳
朝代：明
体裁：七言律诗

芳兰结佩十年亲，远道风烟锦鲤频。何意征鸿回岭峤，恰逢车马驻江滨。灯开鹤涧盘云湿，人醉鹅笙竞渡新。汉殿即徵于定国，好持宽大对遗民。
程子伯建奉檄滇黔为诗以壮其行·其三
作者：龚鼎孳
朝代：明
体裁：五言律诗

京口潮初落，湓城舰自还。停装询旧雨，忍泪向残山。古戍征鸿雪，浓花箭血斑。茱萸湾上月，罢酒一开颜。
程子伯建奉檄滇黔为诗以壮其行·其二
作者：龚鼎孳
朝代：明
体裁：五言律诗

不须驰四乘，赋并长卿工。狗监名原薄，龙媒路岂穷。才伸羁旅后，身健战争中。勿惜浮湘阔，风云动转蓬。
程子伯建奉檄滇黔为诗以壮其行·其四
作者：龚鼎孳
朝代：明
体裁：五言律诗

故人今幕府，高宴会昆明。乘月婆娑屐，登楼慷慨情。军咨推祭酒，啸语及狂生。好佐嫖姚画，诸州望息兵。
程穆倩同舟至淮过甓湖见示三咏即席酬和·其一
作者：龚鼎孳
朝代：明
体裁：五言律诗

招隐淮南路，能同访戴舟。角巾登上座，清啸发中流。酒尽霜鸿过，帆邻戍鼓愁。浮家当闭户，分梦与沙鸥。
程穆倩同舟至淮过甓湖见示三咏即席酬和·其三
作者：龚鼎孳
朝代：明
体裁：五言律诗

国士祠边草，重怜食客来。千家愁战伐，双屐破蒿莱。屠狗封侯态，雕龙避世才。烦君同吊古，穷路一徘徊。
程穆倩同舟至淮过甓湖见示三咏即席酬和·其二
作者：龚鼎孳
朝代：明
体裁：五言律诗

不谓鸣笳外，清商奏古音。雪晴千舫集，月小半湖阴。野堠乌吟柝，寒卮夜典琴。名香薰座满，吾忍换华簪。
稼公将南还过别小斋看绮季作画友沂继至
作者：龚鼎孳
朝代：明
体裁：古风

请君放笔写烟树，晴窗窈窕吹苍雾。高丽茧纸太生涩，心閒手敏亦成趣。有客袖短卷，诗成恰相遇。对案各挥洒，豁达吐情素。我辈岂须礼数虔，去年此日枫林丹。脱帽坐岩石，江色寒飞翻。杜纪余徐共姜九，山前吟啸惊哀猿。月落帆低暮潮急，坼壁枯藤雨斜入。送别图开苦沾湿，笛裂江鸣断鸿泣。长安风沙正刮地，尚想秋林杂坐立。射雕原野莽空阔，清霜迢迢望木末。把酒劝君作此图，江东云峤当樽活。残日映檐隙，佳句动心髓。途穷互慰藉，敢与轩车比。翩跹白马来，长吟烂熳青灯里。飒沓高宴回，不恋津途恋穷子。燕子矶，弘济寺。回看未觉丹厓滓，狂歌痛饮明年始。
立春前二日谈长益纪伯紫姜绮季赵友沂陈子寿同鲍子云夜集·其一
作者：龚鼎孳
朝代：明
体裁：五言律诗

雪晴车马出，蓬户更何人。客破藜床梦，杯偷竹叶春。栖乌喧落月，花事斗閒身。为忆青溪上，风光一倍新。
立春前二日谈长益纪伯紫姜绮季赵友沂陈子寿同鲍子云夜集·其二
作者：龚鼎孳
朝代：明
体裁：五言律诗

王正已十日，春尚滞今年。节逼传柑夕，心飞折柳前。啼莺知闰岁，连骑且风烟。但醉消头白，无忧贳酒钱。
立春后六日同王铁山司马张坤安司寇奏事南海子
作者：龚鼎孳
朝代：明
体裁：七言律诗

中宵灯火共城阙，石叶沙禽冻早春。乡国恰联兰佩侣，贞元曾是玉珂人。银蟾光射衣裘薄，霜鬓惭陪羽猎新。稷契许身公等在，沧江吾梦属垂纶。
立春日梦杏花盛开元夕复梦如前用梅村庚寅辛卯韵纪之·其一
作者：龚鼎孳
朝代：明
体裁：七言律诗

虎圈烟花圈令官，浮云春色懒相干。才闻彩仗喧街鼓，却梦红香簇画阑。深巷小楼催雨过，啼莺戏蝶闭门难。玉河堤上鬖鬖柳，青眼还同早岁看。
立春日梦杏花盛开元夕复梦如前用梅村庚寅辛卯韵纪之·其二
作者：龚鼎孳
朝代：明
体裁：七言律诗

雀罗清梦此宵安，银烛眷星烂不寒。薄醉难忘中圣酒，名袍恰称上林官。一枝紫禁栖鸾稳，十里西山跃马看。为忆六朝香粉路，年年风日满长干。
立春日集秋岳斋中和素庵阁老韵·其一
作者：龚鼎孳
朝代：明
体裁：七言律诗

乾坤双鬓对风烟，云物初迎朔吹前。生菜玉盘还隔岁，早花绛烛已明年。鸿蜚万井郊圻改，鲸跃千江羽檄传。不信客愁春较逼，长楸衣马竞秦川。
立春日集秋岳斋中和素庵阁老韵·其三
作者：龚鼎孳
朝代：明
体裁：七言律诗

玉箫金管破春寒，清夜西园续建安。万事风波初进酒，百年花月老投竿。甘泉羽盖祈年急，后乘熊罢入梦难。为爱啼乌淹子夜，博山沈水似长干。